cyanic-selkie/wikianc huggingface dataset:
ശബരിമല ധർമ്മശാസ്താക്ഷേത്രത്തിലെ യുവതീപ്രവേശം
ഹർത്താലുകൾ
കേന്ദ്രമന്ത്രി പൊൻ രാധാകൃഷ്ണനെ പമ്പയിൽ അപമാനിച്ചു എന്നാരോപിച്ച്, അദ്ദേഹത്തിന്റെ മണ്ഡലം ഉൾക്കൊള്ളുന്ന തമിഴ്‌നാട്ടിലെ കന്യാകുമാരി ജില്ലയിലും ബി.ജെ.പി. പ്രവർത്തകർ ഹർത്താൽ നടത്തിയിരുന്നു.
ലോക്‌സഭാ തിരഞ്ഞെടുപ്പിൽ (2019) ചെലുത്തിയ സ്വാധീനം
ശബരിമല ക്ഷേത്രത്തിലെ സ്ത്രീ പ്രവേശനത്തിനെതിരെ, കോൺഗ്രസും ബി.ജെ.പി.യും നടത്തിയ സമരം രാഷ്ട്രീയപ്രേരിതമാണെന്ന് ആദ്യമേ ആരോപണമുണ്ടായിരുന്നു. ലോൿസഭാ തെരഞ്ഞെടുപ്പ് 23 ഏപ്രിൽ 2019-ന് നടക്കുമെന്ന് പ്രഖ്യാപിച്ച ശേഷം, ശബരിമല ക്ഷേത്രത്തിലെ സ്ത്രീ പ്രവേശവിഷയം തിരഞ്ഞെടുപ്പ് പ്രചരണത്തിന് ഉപയോഗിക്കരുതെന്ന് കേരളത്തിലെ മുഖ്യ തിരഞ്ഞെടുപ്പ് ഓഫീസർ ടിക്കാറാം മീണ മുന്നറിയിപ്പ് നൽകിയിരുന്നു. ഇതിനെതിരെ ബി.ജെ.പി. രംഗത്ത് വന്നിരുന്നു. തുടർന്ന് മീണയെ തൽസ്ഥാനത്തുനിന്ന് മാറ്റണമെന്നാവശ്യപ്പെട്ട് കേന്ദ്ര തിരഞ്ഞെടുപ്പ് കമ്മീഷന് പരാതി പോവുകയുണ്ടായി. ഒളിഞ്ഞും തെളിഞ്ഞും ശബരിമല തിരഞ്ഞെടുപ്പിൽ ചർച്ചയായി. ശബരിമല സ്ഥിതി ചെയ്യുന്ന മണ്ഡലമെന്ന നിലയിൽ പത്തനംതിട്ടയിലും ഹൈന്ദവ വോട്ടുകൾ ഏറെക്കൂടുതലുള്ള മണ്ഡലമെന്ന നിലയിൽ തിരുവനന്തപുരത്തും ശബരിമലക്ഷേത്രത്തിലെ സ്ത്രീ പ്രവേശ വിഷയം ബി.ജെ.പി.ക്ക് തിരഞ്ഞെടുപ്പ് വിജയം നൽകാൻ ശേഷിയുള്ളതാണെന്ന് വിലയിരുത്തലുകളുണ്ടായി. വിജയസാദ്ധ്യതയുള്ള മണ്ഡലമെന്ന നിലയിൽ സ്ഥാനാർത്ഥി നിർണ്ണയ തർക്കങ്ങളെത്തുടർന്ന് പത്തനംതിട്ടയിലെ ബി.ജെ.പി. സ്ഥാനാർത്ഥിയെ ഏറെ വൈകിയാണ് പ്രഖ്യാപിച്ചത്. പത്തനംതിട്ട പാർലമെന്റ് മണ്ഡലത്തിലെ ബി.ജെ.പി. സ്ഥാനാർത്ഥിയായ കെ. സുരേന്ദ്രൻ, വൃതനിഷ്ഠയിൽ ശബരിമല ദർശിക്കുന്ന ഭക്തരുടെ രൂപത്തിനു സമാനമായ വിധത്തിൽ കറുപ്പുടുത്ത്, താടി വളർത്തിയായിരുന്നു തിരഞ്ഞെടുപ്പ് പ്രചരണങ്ങളിൽ പങ്കെടുത്തത്. ബി.ജെ.പി.യുടെ തിരഞ്ഞെടുപ്പ് പ്രചരണയോഗങ്ങൾ ശരണം വിളിയോടെ തുടങ്ങാനും തീരുമാനമുണ്ടായിരുന്നു.
ശബരിമല കർമ്മ സമിതി "മണ്ഡലമേതായാലും മണ്ഡലകാലം മറക്കരുത്" എന്ന മുദ്രാവാക്യത്തോടെ സംസ്ഥാനത്ത് പ്രചരണം നടത്തിയിരുന്നു. ഇതിനെതിരെ എൽ.ഡി.എഫ്. തിരഞ്ഞെടുപ്പ് കമ്മീഷന് പരാതി നൽകി. സംസ്ഥാന തിരഞ്ഞെടുപ്പ് കമ്മീഷൻ, ഇത്തരത്തിലുള്ള സന്ദേശങ്ങൾ പ്രദർശിപ്പിക്കുന്ന ഫ്ലെക്സുകൾ, പെരുമാറ്റചട്ടം പ്രകാരം നീക്കാനുള്ള അധികാരം ജില്ലാ കലക്ടർമാർക്ക് നൽകിയിരുന്നു. കർമ്മ സമിതി രാഷ്ട്രീയകക്ഷി അല്ലാത്തതിനാൽ തിരഞ്ഞെടുപ്പിൽ വോട്ട് ലക്ഷ്യമിട്ടുള്ള മതധ്രുവീകരണത്തെ തടയുന്ന തിരഞ്ഞെടുപ്പ് പെരുമാറ്റചട്ടം തങ്ങൾക്ക് ബാധകമല്ലെന്ന് വാദിച്ച് തിരഞ്ഞെടുപ്പ് കമ്മീഷനെ വിമർശിച്ചിരുന്നു. ഉത്തർപ്രദേശ് മുഖ്യമന്ത്രിയായ യോഗി ആദിത്യനാഥ് തിരഞ്ഞെടുപ്പ് പ്രചരണത്തിനിടെ ശബരിമലയിൽ അയോദ്ധ്യാ മാതൃകയിലുള്ള പ്രക്ഷോഭം വേണമെന്ന് ആവശ്യപ്പെടുകയുണ്ടായി. കണ്ണൂർ പാർലമെന്റ് മണ്ഡലത്തിലെ യു.ഡി.എഫ്. സ്ഥാനാർത്ഥി കെ. സുധാകരൻ, ബിന്ദു അമ്മിണി പഠിപ്പിക്കുന്ന നിയമബിരുദ ക്ലാസിൽ വോട്ടഭ്യർത്ഥിച്ച് ചെല്ലുകയും ശബരിമല ക്ഷേത്രപ്രവേശവുമായി ബന്ധപ്പെട്ട് ബിന്ദു അമ്മിണിയുമായി തർക്കമുണ്ടാവുകയും ചെയ്തു. തൃശ്ശൂർ മണ്ഡലത്തിലെ ബി.ജെ.പി. സ്ഥാനാർത്ഥിയായ സുരേഷ് ഗോപി, അയ്യപ്പനാമത്തിൽ വോട്ടഭ്യർത്ഥിക്കുകയും തെരഞ്ഞെടുപ്പ് കമ്മീഷൻ അതിനു വിശദീകരണം ആവശ്യപ്പെടുകയും ചെയ്തിരുന്നു.
തിരഞ്ഞെടുപ്പ് ഫലം വന്നപ്പോൾ കേരളത്തിലെ 20 ലോക്‌സഭാ മണ്ഡലങ്ങളിൽ 19 എണ്ണത്തിലും യു.ഡി.എഫ്. വിജയിച്ചു, എൽ.ഡി.എഫിന് വൻപരാജയം സംഭവിച്ചത് ശബരിമല സ്ത്രീപ്രവേശത്തെ അനുകൂലിച്ചത് കൊണ്ടാണെന്ന് വിലയിരുത്തലുകളുണ്ടായി. ശബരിമല വിവാദത്തിൽ പ്രത്യക്ഷസമരത്തിനിറങ്ങിയിട്ടും ബി.ജെ.പി.ക്ക് തിരഞ്ഞെടുപ്പിൽ നേട്ടമുണ്ടായില്ല. ശബരിമല ക്ഷേത്രത്തിൽ പ്രവേശിച്ച ബിന്ദുവും കനകദുർഗ്ഗയും ഉൾപ്പെടുന്ന, യുവതികളുടെ ശബരിമല പ്രവേശത്തിനായി പ്രവർത്തിച്ച ഫേസ്‌ബുക്ക് കൂട്ടായ്മ യു.ഡി.എഫിനായി വോട്ട് തേടിയിരുന്നു എന്ന് സ്വയം വെളിപ്പെടുത്തിയിരുന്നു.
ലോകസഭാ തിരഞ്ഞെടുപ്പിലെ പരാജയം വിലയിരുത്താനായുണ്ടായ ഇടതുപക്ഷ യോഗത്തിൽ ശബരിമല വിഷയത്തിൽ വീഴ്ചപറ്റിയെന്ന് ആത്മവിമർശനമുണ്ടായി. വിശ്വാസികളുടെ വോട്ട് തിരഞ്ഞെടുപ്പിൽ ഇടതുപക്ഷത്തിന് ലഭിച്ചില്ലെന്ന് സി.പി.ഐ.(എം) കേന്ദ്രകമ്മറ്റിയിൽ നിരീക്ഷണമുണ്ടായി. തിരഞ്ഞെടുപ്പ് പ്രചാരണത്തിൽ ശബരിമലയിലെ നിലപാട് വ്യക്തമാക്കി വോട്ട് തേടാതിരുന്നത് തിരിച്ചടിയായതായി സി.പി.ഐ.(എം) സംസ്ഥാനസമിതി നിരീക്ഷിച്ചിരുന്നു. വിശ്വാസികളുടെ പ്രതികരണം മുൻകൂട്ടി കാണാൻ ഇടതുപക്ഷത്തിന് കഴിഞ്ഞില്ലെന്ന് സി.പി.ഐ. സംസ്ഥാന സെക്രട്ടറി കാനം രാജേന്ദ്രൻ പറഞ്ഞിരുന്നു.
യുവതീ പ്രവേശത്തിനെതിരെയുള്ള നിയമനിർമ്മാണ ശ്രമങ്ങൾ
പാർലമെന്റിൽ യുവതികളെ പ്രവേശിപ്പിക്കുന്നത് വിലക്കാനുള്ള നിയമനിർമ്മാണത്തിനായി കൊല്ലം ലോക്‌സഭാമണ്ഡലത്തിൽ നിന്നുള്ള പാർലമെന്റ് അംഗമായ എൻ.കെ. പ്രേമചന്ദ്രൻ ബിൽ അവതരിപ്പിച്ചിരുന്നു. പതിനേഴാം ലോക്‌സഭയിലെ ആദ്യ സ്വകാര്യബിൽ ആയിരുന്നു ഇത്. എന്നാൽ ഈ ബിൽ ചർച്ചക്ക് എടുക്കപ്പെട്ടില്ല. പത്തനംതിട്ടയിൽ നിന്നുള്ള ലോക്‌സഭാംഗം ആന്റോ ആന്റണി, തിരുവനന്തപുരത്ത് നിന്നുള്ള ലോക്‌സഭാംഗം ശശി തരൂർ എന്നിവർ ചോദിച്ച, കേന്ദ്രസർക്കാർ സ്ത്രീ പ്രവേശം തടയാൻ നിയമനിർമ്മാണത്തിന് മുതിരുമോ എന്ന ലോക്‌സഭാ ചോദ്യത്തിന് "വിഷയം സുപ്രീം കോടതിയുടെ പരിഗണനയിലാണ്" എന്ന മറുപടിയാണ് കേന്ദ്ര നിയമമന്ത്രി രവിശങ്കർ പ്രസാദ് നൽകിയത്. സുപ്രീം കോടതി വിധിയെ മറികടന്ന് ഓർഡിനൻസ് കൊണ്ടുവരാനാവില്ലെന്ന് ബി.ജെ.പി. ദേശീയ സെക്രട്ടറി പറഞ്ഞിരുന്നു. തുടർന്ന് ശബരിമലയിലെ സാഹചര്യം മാറിയെന്ന് ബി.ജെ.പി. കേരളസംസ്ഥാന അദ്ധ്യക്ഷൻ പി.എസ്. ശ്രീധരൻ പിള്ള അവകാശപ്പെട്ടിരുന്നു.
അക്കെ
ഇന്തോനേഷ്യയിലെ ഒരു പ്രത്യേക പ്രവിശ്യയാണ് അക്കെ ; അറ്റ്ജെ (Dutch); അക്കെഹ്. സുമാത്രയുടെ വടക്കേ അറ്റത്താണ് ഈ പ്രവിശ്യ. ബന്ദ അക്കെ എന്ന തലസ്ഥാനത്ത് ഉദ്ദേശം 5,046,000 ജനങ്ങൾ താമസിക്കുന്നുണ്ട്. ഇന്ത്യയുടെ ആന്തമാൻ നിക്കോബാർ ദ്വീപുകൾക്ക് അടുത്താണ് ഇതിന്റെ സ്ഥാനം. ആൻഡമാൻ നിക്കോബാർ ദ്വീപുകളെയും അക്കെ പ്രവിശ്യയെയും തമ്മിൽ വേർതിരിക്കുന്നത് ആൻഡമാൻ കടലാണ്.
ഇന്തോനേഷ്യയിൽ ഇസ്ലാമിന്റെ വ്യാപനം ആരംഭിച്ചത് അക്കെയി‌ൽ നിന്നാണെന്ന് കരുതപ്പെടുന്നു. ദക്ഷിണപൂർവ്വേഷ്യയിൽ ഇസ്ലാം വ്യാപിച്ചതിന്റെ പ്രധാന കേന്ദ്രമായി പ്രവർത്തിച്ചത് ഇവിടമാണ്. പതിനേഴാം നൂറ്റാണ്ടിന്റെ ആദ്യ സമയത്ത് മലാക്കൻ കടലിടുക്കിനടുത്തുള്ള പ്രദേശത്തെ ഏറ്റവും സമ്പന്നവും ശക്തിമത്തും സാംസ്കാരിക ഉന്നതി നേടിയതുമായ പ്രദേശമായിരുന്നു അക്കെ സുൽത്താനേറ്റ്. വിദേശികളുടെ നിയന്ത്രണം ചെറുക്കുകയും രാഷ്ട്രീയ സ്വാതന്ത്ര്യം പാലിക്കുകയും ചെയ്യുന്നതിന്റെ ചരിത്രം ഈ പ്രദേശത്തിനുണ്ട്. ഡച്ച് കോളനിഭരണക്കാരെയും ഇന്തോനേഷ്യൻ ഭരണകൂടത്തെയും ഇവർ ചെറുക്കുന്നുണ്ട്.
അക്കെ പ്രവിശ്യയി‌ൽ കാര്യമായ അളവിൽ പ്രകൃതി വിഭവങ്ങളുണ്ട്. പെട്രോളിയം, പ്രകൃതിവാതകം എന്നിവ ഇതി‌ൽ പെടുന്നു. ചില കണക്കുകൂട്ടലുകളനുസരിച്ച് അക്കെ പ്രവിശ്യയിലെ പ്രകൃതിവാതകശേഖരം ലോകത്തിൽ ഏറ്റവും വലുതാണ്. ഇന്തോനേഷ്യയിലെ മറ്റു പ്രദേശങ്ങളെ അപേക്ഷിച്ച് ഇത് മതപരമായി കൂടുതൽ യാഥാസ്ഥിതികമായ പ്രദേശമാണ്. ആനുപാതികമായി ഇന്തോനേഷ്യയിൽ ഏറ്റവും കൂടുതൽ മുസ്ലീങ്ങളുള്ളത് ഇവിടെയാണ്. പ്രധാനമായും ശരി അത്ത് നിയമങ്ങളും പാരമ്പര്യവുമനുസരിച്ചാണ് ഇവർ ജീവിക്കുന്നത്.
2004-ലെ ഇന്ത്യാമഹാസമുദ്രത്തിലുണ്ടായ ഭൂകമ്പത്തിന്റെയും സുനാമിയുടെയും പ്രഭവകേന്ദ്രം അക്കെയ്ക്ക് അടുത്തായിരുന്നു. പ്രവിശ്യയുടെ പടിഞ്ഞാറൻ തീരത്ത് സുനാമി വലിയ നാശമാണുണ്ടാക്കിയത്. ഉദ്ദേശം 170,000 ഇന്തോനേഷ്യക്കാർ ഈ ദുരന്തത്തിൽ കൊല്ലപ്പെടുകയോ കാണാതെ പോവുകയോ ചെയ്തിരുന്നു. ഈ ദുരന്തത്തിന്റെ പരിണതഫലമായി ഇന്തോനേഷ്യൻ ഭരണകൂടാവും അക്കെ സ്വാതന്ത്ര്യപ്രസ്ഥാനവും തമ്മിൽ സമാധാന കരാർ രൂപീകരിക്കുകയുണ്ടായി.
പുറത്തേയ്ക്കുള്ള കണ്ണികൾ
വർഗ്ഗം:ഇന്തോനേഷ്യയിലെ പ്രവിശ്യകൾ വർഗ്ഗം:അക്കെ
സേതു ലക്ഷ്മി
സേതു ലക്ഷ്മി ഒരു ഇന്ത്യൻ നടി ആണ്. മലയാള സിനിമ ടെലിവിഷൻ രംഗത്തു വളരെ സജീവമാണ് സേതു ലക്ഷ്മി.
സ്വകാര്യ ജീവിതം
കേരളത്തിലെ തിരുവനന്തപുരം സ്വദേശിയാണ് സേതുലക്ഷ്മി. സേതുലക്ഷ്മിയുടെ ഭർത്താവ് ഒരു നാടക നടനും, മേക്കപ്പ് കലാകാരനുമാണ്. 1963 ൽ നടന ഭുഷൻ പൂർത്തിയാക്കി. സേതുലക്ഷ്മിക്കു മൂന്ന് പെൺമക്കളും ഒരു മകനുമുണ്ട്. മകൾ ലക്ഷ്മി ഒരു നാടക കലാകാരിയാണ്, മകൻ കിഷോർ നാടക മിമിക്രി കലാകാരനുമാണ്. ഏഷ്യാനെറ്റിലെ കോമഡി-അധിഷ്ഠിത പ്രോഗ്രാമായ കോമഡി എക്സ്പ്രസിലെ  ബോയ്സ് ടീമിലെ അംഗമാണ് കിഷോർ. അവരുടെ സ്വന്തമായി ട്രുപ്പാണ് ചിറയിൻകീഴ് അനുഗ്രഹ.
അഭിനയ ജീവിതം
1990 ൽ ശ്രീ KG ജോർജ് സംവിധാനം ചെയ്ത 'ഈ കണ്ണി കൂടി ' എന്ന ചിത്രത്തിൽക്കൂടി ആണ് അരങ്ങേറ്റം.
2006 ൽ ദൂരദർശനിൽ സംപ്രേഷണം ചെയ്ത ബാലചന്ദ്രൻ മേനോന്റെ ' സൂര്യോദയം' എന്ന സീരിയലിലൂടെയാണ് സേതുലക്ഷ്മി ഈരംഗത്ത് അരങ്ങേറ്റം കുറിച്ചത്. സത്യൻ അന്തിക്കാടിന്റെ രസതന്ത്രം, വിനോദയാത്ര , ഭാഗ്യദേവത എന്നീ ചിത്രങ്ങളിൽ അഭിനയിച്ചു. ഈ കണ്ണി കൂടി, ലെഫ്റ്റ് റൈറ്റ് ലെഫ്റ്റ്  , ഹൌ ഓൾഡ് ആർ യു , 36 വയദിനൈലെ  , ഉട്ടോപ്യയിലെ  രാജാവ്. മഞ്ജു വാര്യരുടെ ഹൌ ഓൾഡ് ആർ യു എന്ന സിനിമയിൽ മികച്ച പ്രകടനം കാഴ്ചവെയ്ക്കുകയും ചെയ്തു. സേതുലക്ഷ്മി ഹൌ ഓൾഡ് ആർ യു തമിഴ് റീമേക്കിൽ 36 വയദിനിലെ  ജ്യോതികയു ടെ കൂടെ അരങ്ങേറ്റം നടത്തി.
രണ്ട് വിഭാഗങ്ങളിലായി നാല് തവണ സംസ്ഥാന പുരസ്കാരങ്ങൾ നേടി. ഹൗ ഓൾഡ് ആർ യു എന്ന ചിത്രത്തിലെ അഭിനയത്തിന് മികച്ച സഹനടിക്കുള്ള കേരള സംസ്ഥാന ചലച്ചിത്ര പുരസ്കാരം  സേതുലക്ഷ്മിക്ക് ലഭിച്ചു.
മൂന്നുമണ്ണിയിലെ അപ്പാച്ചിയമ്മ, അളിയാൻ VS അളിയാനിലെ രത്നമ്മ , മോഹക്കടലിനലെ എന്നീ  സീരിയലുകളിൽ കഥാപാത്രങ്ങൾ വളരെ ശ്രേദ്ധേയമാണ്.
സട്ടു
ഇന്ത്യ, പാകിസ്താൻ എന്നിവിടങ്ങളിൽ നിന്നുള്ള ധാന്യങ്ങളുടേയും പയറുവർഗ്ഗങ്ങളുടേയും പൊടികളുടെ ഒരുതരം മിശ്രിതമാണ് സട്ടു (Sattu). ഈ മിശ്രിതമാവ് പല ഭക്ഷ്യവിഭവങ്ങളുടെയും പ്രധാനചേരുവയോ അല്ലാതെയോ ഉപയോഗിക്കാറുണ്ട്.
ചരിത്രം
ഇന്ത്യയിലെ ബീഹാർ പോലുള്ള പ്രദേശങ്ങളിൽ സട്ടുമിശ്രിതം പുരാതനകാലം മുതലേ ഉണ്ടാക്കിത്തുടങ്ങിയിരുന്നു. ഇതിനെ "ദേശി ഹോർലിക്സ്" എന്നും വിളിക്കാറുണ്ട്.
ഉപയോഗം
വലത്ത്‌|ലഘുചിത്രം|സട്ടു മാവ് ഉപയോഗിച്ച് ഉണ്ടാക്കിയ  [[Litti (cuisine)|ലിട്ടി എന്ന ഭക്ഷ്യവിഭവം]] ദേശങ്ങൾക്കനുസരിച്ച് സട്ടുമാവ് പലഅളവുകളിലായാണ് പാചകത്തിനുപയോഗിക്കുന്നത്. ബീഹാർ, ഉത്തർ പ്രദേശ്, ഉത്തരാഖണ്ഡ്, പഞ്ചാബ് എന്നിവിടങ്ങളിലെ പല ഭക്ഷ്യവിഭവങ്ങളിലും സട്ടു ധാരാളമായി ഉപയോഗിക്കാറുണ്ട്. പാൽ, മധുരം, പഴങ്ങൾ എന്നിവചേരുവകൾ സട്ടുവുമായി ചേർത്ത് മധുര വിഭവങ്ങൾ ഉണ്ടാക്കാറുണ്ട്. സട്ടുവിലേക്ക് പച്ചമുളക്, ചെറുനാരങ്ങനീര്, ഉപ്പ് എന്നിവചേർത്ത് പഴം വിളമ്പുന്നതിനുമുമ്പ്‌ വിളമ്പുന്ന എരിവുള്ള ഭക്ഷ്യവിഭവവും ഉണ്ടാക്കാറുണ്ട്.
ഭൂമിശാസ്ത്രം
ഉത്തർ‌പ്രദേശ്, മധ്യപ്രദേശ്‌, ബിഹാർ, ഝാർഖണ്ഡ്‌, പശ്ചിമ ബംഗാൾ, ഒഡീഷ, പഞ്ചാബ് തുടങ്ങിയ ദേശങ്ങളിൽ സട്ടു സർവ്വപ്രിയമേറിയ ഭക്ഷ്യ ചേരുവയാണ്.
മറ്റു പേരുകൾ
ഒറിയ ഭാഷയിൽ ചാട്ടുആ എന്നാണ് അറിയപ്പെടുന്നത്. സാട്-അനാജ് എന്ന പ്രചാരലുപ്‌തമായ പദപ്രയോഗവും ഇതിനുണ്ടായിരുന്നു.
പുറത്തേക്കുള്ള കണ്ണികൾ
വർഗ്ഗം:ഇന്ത്യൻ ഭക്ഷണവിഭവങ്ങൾ
കുനിയിൽക്കടവ് പാലം
കുനിയിൽക്കടവ് പാലം സി എച്ച് മുഹമ്മദ് കോയ പാലം എന്നറിയപ്പെടുന്നു. കോഴിക്കോട് ജില്ലയിലെ എറ്റവും നീളംകൂടിയ പാലമാണിത്. ചേമഞ്ചേരി അത്തോളി എന്നീ പഞ്ചായത്തുകളെ ബന്ധിപ്പിക്കുന്ന പാലമാണിത്. അകലപ്പുഴയുടെ കുറുകെ ഇതു നിർമ്മിച്ചിരിക്കുന്നു. ഇതു നിർമ്മിക്കുക വഴി 16 കിലോമീറ്റർ ലാഭിക്കാൻ കഴിഞ്ഞു.
കുനിയിൽക്കടവ് പാലത്തിന് 26.60 മീറ്റർ നീളമുള്ള10 സ്പാനുകൾ ഉണ്ട്. ഓരോന്നിനും 7.5 മീറ്റർ വീതിയുണ്ട്. 550 മീറ്റർ നീളവും. ദേശീയപാത17നെയും സംസ്ഥാനപാത 38നെയും തമ്മിൽ ബന്ധിപ്പിക്കുന്ന പാലമാണ് കുനിയിൽക്കടവ് പാലം.
അവലംബം
വർഗ്ഗം:കേരളത്തിലെ പാലങ്ങൾ വർഗ്ഗം:കോഴിക്കോട് ജില്ലയിലെ പാലങ്ങൾ
പ്രമോദ്യ വിക്രമസിംഗെ
ഒരു മുൻ ശ്രീലങ്കൻ ക്രിക്കറ്റ് കളിക്കാരനായിരുന്നു പ്രമോദ്യ വിക്രമസിംഗെ എന്നറിയപ്പെടുന്ന ഗല്ലഗെ പ്രമൊദ്യ വിക്രമസിംഗെ (ജനനം: ഓഗസ്റ്റ് 14, 1971 മാതര). വലംകൈയ്യൻ ബാറ്റ്സ്മാനും വലംകൈയ്യൻ ഫാസ്റ്റ് ബൗളറുമായ ഇദ്ദേഹം ശ്രീലങ്കയ്ക്ക് വേണ്ടി 40 ടെസ്റ്റ് മത്സരങ്ങളും 134 ഏകദിന മത്സരങ്ങളും കളിച്ചിട്ടുണ്ട്. 1996 ക്രിക്കറ്റ് ലോകകപ്പ് നേടിയ ടീമിലെ അംഗമായിരുന്നു വിക്രമസിംഗെ.
ആഭ്യന്തര കരിയർ
വേഗതയിൽ സൗമ്യനും കൃത്യതയ്ക്ക് മാരകനുമായ അദ്ദേഹം സിംഹള സ്പോർട്സ് ക്ലബിനായാണ് ക്ലബ് ക്രിക്കറ്റ് കളിച്ചിരുന്നത്. യൂത്ത് ഏഷ്യാ കപ്പ് ചാമ്പ്യൻഷിപ്പിന് ശേഷം 1989 ൽ അദ്ദേഹം അന്താരാഷ്ട്രതലത്തിൽ അറിയപ്പെട്ടു, 1991-ലെ ഇംഗ്ലണ്ട് പര്യടനത്തിലുള്ള 'ബി' ടീമിൽ അംഗമായി. അതേ വർഷം നവംബറിൽ ശ്രീലങ്കൻ ആഭ്യന്തര ക്രിക്കറ്റിൽ ഒരു ഇന്നിംഗ്‌സിൽ പത്ത് വിക്കറ്റുകളും നേടുന്ന ആദ്യ ബൗളറായി. കൊളംബോയിൽ കലുതാര ഫിസിക്കൽ കൾച്ചർ ക്ലബിനെതിരെ നടന്ന മത്സരത്തിൽ 41 റൺസ് വഴങ്ങി അദ്ദേഹം 10 വിക്കറ്റുകളും വീഴ്ത്തി.
അന്താരാഷ്ട്ര കരിയർ
1991 ഡിസംബർ 12ന് പാകിസ്താനെതിരായുള്ള ഒന്നം ക്രിക്കറ്റ് ടെസ്റ്റിലാണ് വിക്രമസിംഗെ ടെസ്റ്റിൽ അരങ്ങേറ്റം കുറിച്ചത്. ആദ്യ ഇന്നിംഗ്സിൽ പതിനൊന്നാമനായി ബാറ്റിംഗ് ചെയ്യാനിറങ്ങിയ വിക്രമസിംഗെ റൺസ് കണ്ടെത്തുന്നതിന് മുൻപ് തന്നെ വഖാർ യൂനുസിന്റെ പന്തിൽ ബൗൾഡായി. ഈ മത്സരത്തിൽ ആദ്യ ഇന്നിംഗ്സിൽ 27 ഓവറിൽ മൂന്ന് മെയ്ഡൻ ഉൾപ്പടെ 120 റൺസ് വഴങ്ങി ഒരു വിക്കറ്റ് മാത്രമാണ് അദ്ദേഹത്തിന് വീഴ്ത്താൻ കഴിഞ്ഞത്. ടെസ്റ്റിൽ 51 റൺസാണ് അദ്ദേഹത്തിന്റെ ഏറ്റവും മികച്ച ബാറ്റിംഗ് പ്രകടനം, 6/60 ആണ് ഒരിന്നിംഗ്സിലെ ഏറ്റവും മികച്ച ബൗളിംഗ് പ്രകടനം. 2001 ജനുവരി 20ന് സെഞ്ചൂറിയനിൽ ദക്ഷിണാഫ്രിക്കയ്ക്കെതിരായ മൂന്നാം ടെസ്റ്റാണ് അദ്ദേഹത്തിന്റെ കരിയറിലെ ഒടുവിലത്തെ ടെസ്റ്റ് മത്സരം. ഈ മത്സരത്തിൽ അദ്ദേഹം രണ്ട് വിക്കറ്റുകൾ വീഴ്ത്തുകയും ഒന്നാം ഇന്നിംഗ്സിൽ 21 റൺസ് കണ്ടെത്തുകയും ചെയ്തു, ഈ മത്സരത്തിൽ ലങ്ക ഇന്നിംഗ്സിനും ഏഴ് റൺസിനും പരാജയപ്പെട്ടു.
1990 ഡിസംബർ 31ന് കൊൽക്കതയിലെ ഈഡൻ ഗാർഡൻസിൽ ഏഷ്യാ കപ്പിലെ മൂന്നാം മത്സരത്തിൽ ബംഗ്ലാദേശിനെതിരെയായിരുന്നു ഏകദിന ക്രിക്കറ്റിലെ അദ്ദേഹത്തിന്റെ അരങ്ങേറ്റ മത്സരം. ഈ കളിയിൽ ആറ് ഓവറുകൾ പന്തെറിഞ്ഞ അദ്ദേഹം ഒരു മെയ്ഡൻ ഉൾപ്പടെ 23 റൺസ് വഴങ്ങ്നി ഒരു വിക്കറ്റ് വീഴ്ത്തി. ഈ മത്സരത്തിൽ ശ്രീലങ്ക 71 റൺസിന് വിജയിച്ചിരുന്നു. 1996-ലെ ശ്രീലങ്ക വിജയിച്ച ലോകകപ്പിലെ മിക്ക കളികളിലും കളിച്ചിട്ടും വിക്രമസിംഗയ്ക്ക് ഒരു വിക്കറ്റ് പോലും വീഴ്ത്താൻ കഴിഞ്ഞില്ല. വിക്രമസിംഗെ തന്റെ ഒടുവിലത്തെ അന്താരാഷ്ട്ര മത്സരം കളിക്കുന്നത് 2002 ജൂലൈ ഏഴിന് ഇംഗ്ലണ്ടിനെതിരായ നാറ്റ്‌വെസ്റ്റ് സീരിസിലാണ്. ഈ മത്സരത്തിൽ ഒരു ഓവർ മാത്രം ബൗൾ ചെയ്ത അദ്ദേഹം പത്ത് റൺസ് വഴങ്ങി വിക്കൊറ്റൊന്നും നേടിയതുമില്ല. എന്നിരുന്നാലും മത്സരത്തിൽ ലങ്ക 23 റൺസുകൾക്ക് വിജയിച്ചു. 12 വർഷം നീണ്ട തന്റെ കരിയറിൽ, ഏകദിനത്തിൽ 100-ൽ അധികം വിക്കറ്റുകൾ വീഴ്ത്തിയ വിക്രമസിംഗയുടെ 100-ആം വിക്കറ്റ് അക്കാലത്തെ മികച്ച ബാറ്റ്സ്മാനായിരുന്ന ആൻഡി ഫ്ലവറായിരുന്നു.
1992, 1996, 1999 ലോകകപ്പ് ടൂർണമെന്റുകളിൽ ശ്രീലങ്കയെ പ്രതിനിധീകരിച്ച അദ്ദേഹം ചമിന്ദ വാസിനൊപ്പം ടീമിന്റെ സ്ട്രൈക്ക് ബൗളറായിരുന്നു. അന്നു മുതൽ 2000 വരെ സ്ഥിരമായി ടീമിൽ ഇടം കണ്ടെത്തിയെങ്കിലും, തോളിലെ ഒരു സർജറിയ്ക്ക് ശേഷം, തന്റെ കരിയർ അവസാനിപ്പിക്കേണ്ടതായി വന്നു.
അലിസ്സ മില്ലർ
ഒരു അമേരിക്കൻ മോഡൽ ആയ അലിസ്സ മില്ലർ (ജനനം ജൂലൈ 4, 1989) നിരവധി പ്രമുഖ കമ്പനികൾക്കായി പ്രിന്റ്, റൺവേ ജോലികൾ ചെയ്യുകയും വോഗ് (ജർമ്മനി), എല്ലെ (ഇറ്റലി) എന്നീ ഫാഷൻ മാഗസിനുകളിലെ കവർപേജിൽ പ്രത്യക്ഷപ്പെടുകയും ചെയ്തിട്ടുണ്ട്. ഗെസിന്റെ സവിശേഷ മോഡലായും കൂടാതെ സ്പോർട്ട്സ് ഇല്ലസ്ട്രേറ്റഡ് സ്വിംസ്യൂട്ട് ഇഷ്യു സ്പോർട്ട്സ് മാഗസിലും പ്രത്യക്ഷപ്പെട്ടിരുന്നു.
ജീവിതരേഖ
കാലിഫോർണിയയിലെ ലോസ് ആഞ്ചലസിൽ ജനിച്ചു. അവരുടെ വംശാവലിയിൽ ജർമൻ, ഓസ്ട്രിയൻ, ഇംഗ്ലീഷ്, ഐറിഷ്, സ്കോട്ടിഷ്, വെൽഷ്സ് എന്നിവർ ഉൾപ്പെടുന്നു. ലോസ് ഏഞ്ചൽസ് കൗണ്ടിയിൽ പാംഡേലിൽ വളർന്നു. കാഴ്ചയിൽ യൂറോപ്യൻ സാദൃശ്യം തോന്നുന്ന മില്ലർ അവളുടെ ഇരുണ്ട തവിട്ട് തലമുടി, മുഴുവൻ പുരികം, ശരീരഘടന എന്നിവയുടെ പേരിൽ അറിയപ്പെടുന്നു. “ഞാൻ കണ്ടിട്ടുള്ളതിൽ വച്ച് ഏറ്റവും യൂറോപ്യൻ രൂപത്തിലുള്ള അമേരിക്കൻ പെൺകുട്ടിയാണ് അലിസ്സ! ഗസ്സ്  സ്ഥാപകനായ പോൾ മാർഷ്യാനോ അവളെക്കുറിച്ച് പറയുകയുണ്ടായി. ഗെസ്സുമായി തനിക്ക് മുന്നേറ്റമുണ്ടായപ്പോൾ, സോഫിയ ലോറെൻ, ബ്രൂക്ക് ഷീൽഡ്സ് എന്നിവരുമായി താരതമ്യപ്പെടുത്തി, അത് ഒരു തിരിച്ചടി ആയി കണക്കാക്കപ്പെട്ടു.
കരിയർ
2003-ൽ, അവരുടെ പിതാവ് ഐ‌എം‌ജി മോഡലുകളുടെ ലോസ് ഏഞ്ചൽസ് ഓഫീസിലേക്ക് പരീക്ഷണ ഫോട്ടോകൾ അയച്ചിരുന്നു. 2005 ആയപ്പോഴേക്കും അവർ മെർലിൻ എൻ‌വൈ ഏജൻസിയുടെ ഒരു മോഡലായി മാറിയിരുന്നു. 2005-ൽ 16-ാം വയസ്സിൽ സ്റ്റെല്ല മക്കാർട്ട്‌നിക്കുവേണ്ടി അവർ ഒരു പ്രചാരണ പരിപാടി നടത്തി. 2006 ഫെബ്രുവരി ആയപ്പോഴേക്കും വോഗിന്റെ ഓരോ പ്രധാന പതിപ്പുകളിലും വോഗ് ഇറ്റാലിയ സപ്ലിമെന്റിന്റെ കവർ പേജ് ഉൾപ്പെടെ അവർ പ്രത്യക്ഷപ്പെട്ടു. 2006 ഒക്ടോബറിലെ ജർമ്മൻ വോഗ്, 2010 ജൂലൈ ഇറ്റാലിയൻ എല്ലെ (അവർ പിന്നീട് 2012 ഒക്ടോബർ കവറിലും പ്രത്യക്ഷപ്പെട്ടു) എന്നിവയ്ക്കായി കവർ പേജിൽ പ്രത്യക്ഷപ്പെട്ടതിനെത്തുടർന്ന്, 2010 അവസാനത്തോടെ ഗെസ് വസ്ത്രത്തിന്റെ പുതിയ മുഖങ്ങളിലൊന്നായി അവർ മാറി. വിക്ടോറിയാസ് സീക്രട്ടിനായി മില്ലർ പ്രവർത്തിച്ചിട്ടുണ്ട്. ബെബെ, ബില്ലാബോംഗ്, ചോപാർഡ്, ഡീസൽ, എലി തഹാരി, ഇൻറ്റിമിസിമി, ജ്യൂസി കോച്ചർ, ലാ പെർല, ലോറ ബിയാഗൊട്ടി തുടങ്ങിയ കമ്പനികളുടെ പരസ്യ സൃഷ്ടികൾക്കുവേണ്ടിയും അവർ പ്രവർത്തിച്ചിരുന്നു.
2011-ൽ എലൈറ്റ് മോഡൽ മാനേജ്‌മെന്റുമായി അവർ ഒപ്പുവച്ചു. 2011-ൽ സ്പോർട്സ് ഇല്ലസ്ട്രേറ്റഡ് സ്വിംസ്യൂട്ട് ഇഷ്യൂവിൽ അരങ്ങേറ്റം കുറിച്ചു. പതിപ്പിൽ പുതിയതായ അഞ്ച് പേരിൽ ഒരാളായി (ഷാനൻ ക്ലിക്ക്, കെൻസ ഫൗറാറ്റി, ഇസബെൽ ഗൗലാർട്ട്, ഫെല്ലൊ ഗെസ് മോഡൽ കേറ്റ് ആപ്റ്റൺ എന്നിവർക്കൊപ്പം). വാൾസ്ട്രീറ്റ് ജേണലിലെ ഒരു കഥ അനുസരിച്ച്, സ്പോർട്സ് ഇല്ലസ്ട്രേറ്റിൽ എപ്പോഴെങ്കിലും പ്രത്യക്ഷപ്പെട്ടാൽ അത് സോക്കറിനായിരിക്കുമെന്ന് അവൾ മുമ്പ് കരുതിയിരുന്നു. കാരണം അത്ലറ്റിക് പശ്ചാത്തലം നൽകിയതിനാൽ അവൾ ഒരു പ്രൊഫഷണൽ സോക്കർ കളിക്കാരിയായി സ്വയം സങ്കൽപ്പിച്ചിരുന്നു. 2011 സ്വിംസ്യൂട്ട് ഇഷ്യൂവിൽ ബോഡി പെയിന്റിംഗ് ചിത്രത്തിലും അവർ പ്രത്യക്ഷപ്പെട്ടു. അവിടെ ജോവാൻ ഗെയർ അവളെ വരക്കുകയും ന്യൂയോർക്ക് സിറ്റിയിൽ സ്റ്റുവർട്ട് ഷൈനിംഗ് അവളുടെ ഫോട്ടോയെടുത്തു. 2013 അവളുടെ മൂന്നാമത്തെ സ്വിംസ്യൂട്ട് ഇഷ്യൂ ആയിരുന്നു. 2011 ലും 2013 ലും, സ്വിം‌സ്യൂട്ട് ഇഷ്യു കവർ മോഡൽ പ്രഖ്യാപിച്ച രാത്രിയിൽ ഡേവിഡ് ലെറ്റർമാന്റെ ടോപ്പ് 10 ആയ ലേറ്റ് ഷോ വിത് ഡേവിഡ് ലെറ്റർമാന്റെ വാർഷിക സ്പോർട്സ് ഇല്ലസ്ട്രേറ്റഡ് സ്വിം‌സ്യൂട്ട് ഇഷ്യൂവിൽ മില്ലർ പങ്കെടുത്തു.
സ്വകാര്യ ജീവിതം
മില്ലറുടെ ഫിറ്റ്നസ് ചട്ടത്തിൽ ബാലെ, ഓട്ടം എന്നിവ ഉൾപ്പെടുന്നു. അവർ ട്രാൻസെൻഡെന്റൽ മെഡിറ്റേഷൻ പരിശീലിക്കുന്നു. അഭിനയ, മെച്ചപ്പെടുത്തൽ ക്ലാസുകൾ അവർ എടുത്തിട്ടുണ്ട്.
മില്ലർ 2018 ഏപ്രിലിൽ സംഗീതജ്ഞൻ കാം അവേരിയെ വിവാഹം കഴിച്ചു. 2018 നവംബർ 29 ന് മില്ലറും അവേരിയും വേർപിരിഞ്ഞതായി ഇൻസ്റ്റാഗ്രാം അക്കൗണ്ടിലൂടെ സ്ഥിരീകരിച്ചു.
പുറത്തേക്കുള്ള കണ്ണികൾ
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:അമേരിക്കൻ ചലച്ചിത്ര നടിമാർ വർഗ്ഗം:1989-ൽ ജനിച്ചവർ
മഡോണ ഓഫ് ചാൻസലർ റോളിൻ
1435-ൽ നെതർലൻഡിലെ ആദ്യകാല ചിത്രകാരന്മാരിൽ ഒരാളായ ജാൻ വാൻ ഐൿ ചിത്രീകരിച്ച ഒരു എണ്ണഛായാചിത്രമാണ് മഡോണ ഓഫ് ചാൻസലർ റോളിൻ. പാരീസിലെ മ്യൂസി ഡു ലൂവ്രെയിൽ സൂക്ഷിച്ചിരിക്കുന്ന ഈ ചിത്രം 60 വയസ്സ് പ്രായമുള്ള നിക്കോളാസ് റോളിൻ ആണ് ചിത്രീകരിക്കാൻ ഏർപ്പാടു ചെയ്തത്. ചിത്രത്തിന്റെ ഇടതുവശത്ത് ഡച്ചി ഓഫ് ബർഗണ്ടി ചാൻസലറെയും ചിത്രീകരിച്ചിരിക്കുന്ന ഈ ചിത്രം അദ്ദേഹത്തിന്റെ ഇടവക ദേവാലയമായ ഓട്ടൂണിലെ നോട്രെ-ഡാം-ഡു-ചാസ്റ്റൽ പള്ളി 1793-ൽ കത്തിക്കുന്നതുവരെ അവിടെ തൂക്കിയിരുന്നു. ഒരു കാലയളവുവരെ ഓട്ടോൻ കത്തീഡ്രലിലായിരുന്ന ഈ ചിത്രം 1805-ൽ ലൂവ്രിലേക്ക് മാറ്റി.
വിവരണം
നിരകളും ബാസ്-റിലീഫുകളും കൊണ്ട് അലങ്കരിച്ചിരിക്കുന്നതായി സജ്ജീകരിച്ചിരിക്കുന്ന വിശാലമായ ലോഗ്ഗിയയിൽ ശിശുവായ യേശുവിനെ റോളിന് സമ്മാനിക്കുന്നതിനിടയിൽ കന്യാമറിയത്തെ ചിറകടിച്ചുകൊണ്ട് ആകാശത്തിൽ സ്ഥിതിചെയ്യുന്ന ഒരു മാലാഖ അണിയിച്ചൊരുക്കുന്ന രംഗമാണ് ഈ ചിത്രത്തിലെ ചിത്രീകരണവിഷയം. പശ്ചാത്തലത്തിൽ ഒരു നദിയ്ക്കരികിൽ ഭൂപ്രകൃതിയോടുകൂടിയ ഒരു നഗരവും ചിത്രീകരിച്ചിരിക്കുന്നു. ഒരുപക്ഷേ റോളിന്റെ ജന്മനാടായ ബർഗണ്ടിയിലെ ഓട്ടൺ ആയിരിക്കാം. കൊട്ടാരങ്ങൾ, പള്ളികൾ, ഒരു ദ്വീപ്, ഒരു ഗോപുര പാലം, കുന്നുകൾ, വയലുകൾ എന്നിവ ഒരു ഏകീകൃത വെളിച്ചത്തിന് വിധേയമായി ചിത്രീകരിച്ചിരിക്കുന്നു. ഒരുപക്ഷേ ഓട്ടണിന് ചുറ്റുമുള്ള ചാൻസലറുടെ നിരവധി ഭൂവുടമകൾ മരങ്ങളുടെ ഇടയിൽക്കൂടിയുള്ള കാഴ്‌ചയായി ചിത്രീകരിച്ചിരിക്കുന്നു. മൂടൽ മഞ്ഞ് വിദൂരത്തുള്ള ഒരു പർവതനിരയെ മൂടുന്നു. ആദ്യകാല നെതർലാൻഡിഷ് ചിത്രങ്ങളിലെന്നപോലെ, കുന്നുകളുടെയും പർവതങ്ങളുടെയും കുത്തനെയുള്ളത് പ്രാദേശികമായി കാണുന്നതിനേക്കാൾ നാടകീയമായി വളരെ നന്നായി ചിത്രീകരിച്ചിരിക്കുന്നു.
നിരകൾക്ക് പുറത്ത് കാണാവുന്ന നിരവധി പുഷ്പങ്ങളുള്ള (താമര, ഐറിസ്, പിയോനി, റോസാപ്പൂവ് എന്നിവയുൾപ്പെടെ) ചെറിയ പൂന്തോട്ടം മേരിയുടെ സദ്‌ഗുണങ്ങളെ പ്രതീകപ്പെടുത്തുന്നു. അതിനപ്പുറം, ചാപെറോൺ ധരിച്ച രണ്ട് പുരുഷ രൂപങ്ങൾ ഒരു ഉറപ്പുള്ള ബാൽക്കണിയോ പാലമോ ആണെന്ന് തോന്നിപ്പിക്കുന്നതിന്റെ ക്രെനെലേഷനുകളിലൂടെയാണ് നോക്കുന്നത്. ചിത്രകാരന്റെ അർനോൾഫിനി പോർട്രെയ്റ്റിന്റെ മാതൃകയ്ക്ക് ശേഷം വാൻ ഐക്കിനെയും സഹായിയെയും പ്രതിനിധീകരിച്ചിരിക്കുന്നതാണെന്ന അഭ്യൂഹവുമുണ്ട്. വലതുവശത്തുള്ള ചിത്രത്തിലെ പ്രതിഛായയിൽ ലണ്ടനിലെ നാഷണൽ ഗാലറിയിലെ വാൻ ഐക്ക് സ്വന്തം ഛായാചിത്രത്തിൽ ധരിച്ചിരിക്കുന്നതിന് സമാനമായ ചുവന്ന ചാപെറോൺ ധരിച്ചിരിക്കുന്നു. അവയ്‌ക്ക് സമീപം രണ്ട് മയിലുകൾ ചിത്രീകരിച്ചിരിക്കുന്നു. അമർത്യതയുടെയും അഹങ്കാരത്തിൻറെയും പ്രതീകങ്ങൾ, റോളിനെപ്പോലെ ശക്തനായ ഒരു മനുഷ്യൻ പോലും കീഴടങ്ങാനിടയുണ്ട് എന്ന് കാണിക്കുന്നു.
ഇന്റീരിയറിൽ സങ്കീർണ്ണമായ പ്രകാശ സ്രോതസ്സുകളുണ്ട്. സെൻട്രൽ പോർട്ടിക്കോയിൽ നിന്നും സൈഡ് വിൻഡോകളിൽ നിന്നും പ്രകാശം വരുന്നു. കലാകാരൻ നന്നായി ചിത്രീകരിച്ച ചാൻസലർ രോമങ്ങൾ നിറഞ്ഞതും മനോഹരവുമായ വസ്ത്രം ധരിച്ചിരിക്കുന്നു. റോളിന്റെ അതേ വലിപ്പമുള്ള കന്യക (ഗോതിക് ചിത്രകലാ പാരമ്പര്യവുമായി താരതമ്യപ്പെടുത്തുമ്പോൾ ഒരു കൗതുകം), പകരം ചുവന്ന ആവരണം കൊണ്ട് മൂടുന്നു. ശിശു യേശു ഇടതു കൈയിൽ ഒരു കുരിശ് പിടിച്ചിരിക്കുന്നു. തലസ്ഥാനങ്ങൾ, പാകിയ നടപ്പാത, മാലാഖയുടെ കിരീടത്തിന്റെ സ്വർണ്ണപ്പണി അല്ലെങ്കിൽ വസ്ത്രങ്ങൾ എന്നിവ പോലുള്ള വിശദാംശങ്ങളുടെയും രചനകളുടെയും പരിപൂർണ്ണമായ ആവിഷ്കാരം ജാൻ വാൻ ഐക്കിന്റെ സൃഷ്ടിയുടെ സവിശേഷതയാണ്. അതിൽ ഏറ്റവും മികച്ച ഉദാഹരണമാണിത്.
ഐക്കണോഗ്രഫി
കന്യക "അവളുടെ കാൽമുട്ടിൽ" (അതായത് തുടകളിൽ) ഇരിക്കുന്ന ശിശുവിനോടൊപ്പം ഇരിക്കുന്നു. ആ ഇരുപ്പിടം ശിശുവിന് ഒരു ഉന്നത സ്ഥാനം ഒരുക്കുന്നു. ഈ പരമ്പരാഗത രൂപം ജ്ഞാനത്തിന്റെ സിംഹാസനം എന്നറിയപ്പെടുന്നു. ജാൻ വാൻ ഐക്ക് പലപ്പോഴും ഇത് സങ്കീർണ്ണമായ സൂചനകളിൽ അർത്ഥം വിശദീകരിക്കുന്ന അവസരങ്ങളിൽ ഉപയോഗിച്ചിരുന്നു. കന്യകയുടെ ശരീരം പലപ്പോഴും ഒരു ബലിപീഠവുമായി താരതമ്യപ്പെടുത്തിയിരുന്നു. ദിവ്യബലി സമയത്ത് ക്രിസ്തു ഉണ്ടായിരുന്നതായി വിശ്വസിക്കപ്പെട്ടിരുന്നു. ഈ ചിത്രം യഥാർത്ഥത്തിൽ റോളിന്റെ ഇടവക പള്ളിയിലെ ചാപ്പലിന്റെ മുൻവശത്ത്, അദ്ദേഹത്തിന്റെയും ബലിപീഠത്തിനുമിടയിൽ തൂക്കിയിട്ടിരിക്കാം. റോളിനിലേയ്ക്ക്, അല്ലെങ്കിൽ യഥാർത്ഥവും ചായം പൂശിയതുമായ റോളിന്റെ കാഴ്ചക്കാരനോടൊപ്പം ചാപ്പലിലെ ബലിപീഠത്തിന്റെ സ്ഥാനത്താണ് കന്യകയെ വരച്ചിരിക്കുന്നത്. റോളിന് മുന്നിലുള്ള പ്രകാശിത കൈയെഴുത്തുപ്രതി വലിയ പ്രഥമാക്ഷരം ഡി ഉള്ള ഒരു പേജിലേക്ക് തുറന്നിരിക്കുന്നു. ഇത് "ഡൊമിൻ, ലാബിയ മീ അപരീസ്" ("പ്രഭു, എന്റെ ചുണ്ടുകൾ തുറക്കുക"), പ്രഭാതപ്രാർത്ഥന തുടങ്ങുന്നത് എന്നിവ സൂചിപ്പിക്കുന്നതിനാൽ ഇത് ഒരു ബുക്ക് ഓഫ് ഹൗർസ് ആണ്.
വാൻ ഐക്കിന്റെ പല ചിത്രങ്ങളിലെയും പോലെ ലോഗ്ഗിയയുടെ വാസ്തുവിദ്യയും സമൃദ്ധവും അതിലോലവുമായ റോമനെസ്ക് ശൈലിയിലാണ്. അദ്ദേഹത്തിന്റെ കാലത്തെ ഗോതിക് ശൈലികളിൽ നിന്ന് വളരെ അകലെയാണിത്. ഈ ക്രമീകരണം ഒരുപക്ഷേ ഓട്ടണിലെ ഒരു സാങ്കൽപ്പിക കെട്ടിടത്തെയും "സ്വർഗ്ഗീയ നഗരമായ ജറുസലേമിനെയും" പ്രതിനിധീകരിക്കുന്നു. രണ്ട് ലോകങ്ങളിൽ നിന്നുള്ള രണ്ട് വ്യക്തികളെ കാണിക്കുന്നു. ഒപ്പം അവരുടെ ചുറ്റുപാടുകളിൽ ഓരോരുത്തരുടെയും ലോകത്തെ സംയോജിപ്പിക്കുന്നു.
1436-ൽ റോളിന്റെ മകൻ ജീൻ ഓട്ടോൻ ബിഷപ്പായി നിയമിച്ചതുമായി ഈ ചിത്രം ബന്ധപ്പെട്ടിരിക്കാം. കന്യകയുടെ ഭാഗത്തുള്ള നദിയുടെ വശത്ത് മനോഹരമായ ഒരു കത്തീഡ്രൽ കാണപ്പെടുന്നു. കൂടാതെ, റോളിന്റെ കൈകൾക്കു മുകളിലായി ഒരു ചെറിയ പള്ളി കാണപ്പെടുന്നു. ഒരുപക്ഷേ കന്യകയ്‌ക്കായി സമർപ്പിച്ചിരിക്കുന്ന ഒരു പുതിയ പള്ളിയെ പ്രതിനിധീകരിക്കാൻ ഉദ്ദേശിച്ചുള്ളതാണ്. അല്ലെങ്കിൽ അദ്ദേഹത്തിന്റെ സ്വന്തം ഇടവക ദേവാലയമായ നോട്രെ-ഡാം-ഡു-ചാസ്റ്റൽ അദ്ദേഹം വളരെയധികം പരിപോഷിപ്പിച്ചിരുന്നു.
ചിത്രങ്ങളുടെ വിശദാംശങ്ങൾക്കിടയിൽ ഏഴ് മാരകമായ പാപങ്ങളുടെ ചിത്രങ്ങളുടെ ഒരു പരമ്പരയുണ്ടെന്ന് തോന്നുന്നു. റോളിന്റെ തലയുടെ ഭാഗത്തുള്ള കൊത്തു പണിയിൽ (ഇടത്തുനിന്ന്) ആദാമിനെയും ഹവ്വായെയും പറുദീസയിൽ നിന്ന് (അഹങ്കാരം) പുറത്താക്കിയത് കയീനെ ഹാബെൽ കൊല്ലുന്നത് (അസൂയ), നോഹയുടെ മദ്യലഹരി (ആഹ്ലാദം) എന്നിവയെ കാണിക്കുന്നു. റോളിന് പുറകിലുള്ള സിംഹ തലകളിലെ വലിയ അക്ഷരം കോപത്തിന് വേണ്ടിയും ഒപ്പം കാമത്തിനെയും (അവ മധ്യകാലഘട്ടത്തിലെ ഉദാഹരണമായി കണക്കാക്കപ്പെടുന്നു) കാണിക്കുന്നു. ലോഗിയ സ്‌ക്രീനിലെ നിരയ്ക്കും അടിഭാഗത്തിനുമിടയിലുള്ള ചെറിയ ചതുരാകൃതിയിലുള്ള മുയലുകൾ കാമത്തിനെയും പ്രതിനിധീകരിക്കുന്നു. ഈ വിശദാംശങ്ങളെല്ലാം ചിത്രത്തിൽ റോളിന്റെ ഭാഗത്താണ്. ദിവ്യ, വശത്ത് തുല്യതകളൊന്നും കാണാനാവില്ല. എന്നിരുന്നാലും, ഇത് അവറിസിനെയും സ്ലോത്തിനെയും കണക്കാക്കാതെ വിടുന്നു. ഒരുപക്ഷേ റോളിന്റെ മനുഷ്യരൂപങ്ങളും (അദ്ദേഹത്തിന്റെ പേഴ്‌സും), ടെറസിലുള്ള നിഷ്‌ക്രിയരായവരും (ഒരുപക്ഷേ മുകളിൽ പറഞ്ഞതുപോലെ വാൻ ഐക്ക് ഉൾപ്പെടെ) അവസാന രണ്ട് തിന്മകളെ പ്രതിനിധീകരിക്കുന്നു.
പുറം കണ്ണികൾ
New theories about The Virgin and Child with Chancellor Rolin and Jan van Eyck's journey to Spain
വർഗ്ഗം:മഡോണയുടെയും കുട്ടിയുടെയും ചിത്രങ്ങൾ
പ്രോക്സി വോട്ട്
ഭേദഗതികൾ
പ്രവാസികൾക്ക് പ്രോക്സി വോട്ട് സൗകര്യം നൽകാനായി 1950 ലെയും 1951ലെയും ജനപ്രാതിനിധ്യ നിയമങ്ങളിലെ 20, 60 വകുപ്പുകളുടെ ഭേദഗതികൾക്ക് ലോക്സഭ അനുമതി നൽകി.
ഭാവിയിൽ പ്രവാസികൾക്കും
കേരളത്തിൽ ഓരോ നിയമസഭാ നിയോജകമണ്ഡലത്തിലും കുറഞ്ഞത് 15000 പ്രവാസി വോട്ടർമാരെങ്കിലും ഉണ്ടാവും എന്നാണ് സെൻറർ ഫോർ ഡെവലപ്മെൻറ് സ്റ്റഡീസ് നടത്തിയ പഠനം പറയുന്നത്. പ്രവാസി മലയാളികളുടെ എണ്ണം 30 ലക്ഷം വരും എന്നാണ് കണക്കാക്കുന്നത്.
ഇതും കാണുക
വോട്ട്
തപാൽ വോട്ട്
കംപാനിയൻ വോട്ട് (സഹായിവോട്ട്)
ഓപ്പൺ ബാലറ്റ്
അവലംബം
വർഗ്ഗം:തിരഞ്ഞെടുപ്പ്
മിസ്സിസ് ഹിറ്റ്ലർ
2021 ഏപ്രിൽ 19 മുതൽ സീ കേരളത്തിൽ പുതിയതായി സംപ്രേഷണം ചെയ്യാൻ ആരംഭിച്ച പുതിയ ടെലിവിഷൻ പരമ്പരയാണ് മിസ്സിസ് ഹിറ്റ്ലർ. ZEE5 ആപ്പിലും ഈ പരമ്പര സ്ട്രീമിംഗ് ചെയ്യുന്നു. ഈ പരമ്പരയിൽ മേഘ്ന വിൻസെന്റും ഷാനവാസ് ഷാനുവും പ്രധാന കഥാപാത്രങ്ങളെ അവതരിപ്പിക്കുന്നു. ഇത് ഹിന്ദി ടെലിവിഷൻ പരമ്പരയായ ഗുദ്ദൻ തുംസെ ന ഹോ പായേഗാ എന്ന പരമ്പരയുടെ റീമേക്കാണ്.
കഥാസാരം
ഡികെ ഒരു പരിപൂർണ്ണവാദിയാണ്, അതേസമയം ജ്യോതിർമയി ആവേശഭരിതയാണ്. ജ്യോതിർമയിയെ അദ്ദേഹത്തിന്റെ മൂന്ന് മരുമകൾ ഡികെയുടെ ഭാര്യയായി തിരഞ്ഞെടുത്തപ്പോൾ എന്ത് ഉണ്ടാകും?
അവലംബം
വർഗ്ഗം:മലയാള ടെലിവിഷൻ പരിപാടികൾ വർഗ്ഗം:ടെലിവിഷൻ പരിപാടികൾ വർഗ്ഗം:ടെലിവിഷൻ പരമ്പരകൾ വർഗ്ഗം:മലയാളം ടെലിവിഷൻ പരമ്പരകൾ
ശബരി
ഹിന്ദുപുരാണം രാമായണത്തിലെ പ്രായമായ സ്ത്രീ സന്യാസിനിയായ ഒരു കഥാപാത്രമാണ് ശബരി (Sanskrit: शबरी). തികഞ്ഞ ഭക്തിയിൽ രാമന്റെ ദർശനം സാധ്യമാകുമ്പോൾ അനുഗ്രഹം കിട്ടുന്ന ഒരു സ്ത്രീയായി അവരെ വർണിച്ചിരിക്കുന്നു.
വനവാസക്കാലത്ത് സീതയെ അന്വേഷിച്ചു ലങ്കയിലേക്കു പോകുമ്പോൾ ശ്രീരാമൻ ലക്ഷ്മണനോടൊത്ത് ശബരിയുടെ ആശ്രമത്തിലെത്തി. ഉത്തമ ഭക്തയായ ശബരി സ്വയം രുചിച്ചുനോക്കി ഏറ്റവും മധുരമുള്ള പഴങ്ങൾ മാത്രം ശ്രീ രാമചന്ദ്രനു നൽകി. ശബരിയുടെ ഭക്തിയിൽ സന്തുഷ്ടനായ ശ്രീരാമൻ, ശബരിയുടെ ആശ്രമം ഇരിക്കുന്ന സ്ഥലം ശബരിമല എന്ന പേരിൽ അറിയപ്പെടുമെന്നും ലോകാവസാനംവരെ ശബരിയുടെ കഥ നിലനിൽക്കുമെന്നും അനുഗ്രഹിച്ചു എന്നാണ് ഐതിഹ്യം.
രാമായണ കഥാപാത്രമായ ശബരിയെക്കുറിച്ച് ആത്മകഥ
നിഷ്കളങ്ക ഭക്തിയിലൂടെയും അതിലെ നിരന്തര സാധനയിലൂടെയും ശരിയായ സമർപ്പണത്തിലൂടെയും ഈശ്വരസാക്ഷാത്കാരം നേടാമെന്നതിൻ്റെ ഉത്തമോദാഹരണമാണ് ശബരി.
ബാഹ്യ ലിങ്കുകൾ
വർഗ്ഗം:രാമായണത്തിലെ കഥാപാത്രങ്ങൾ
ഇന്ത്യയിലെ നദീതീര നഗരങ്ങൾ
ഇന്ത്യയിലെ ചില പ്രധാന നദീതീരനഗരങ്ങളും അവ സ്ഥിതിചെയ്യുന്ന നദിക്കരയുടെയും പട്ടികയാണിത്:
ഖേലേ ഹം ജീ ജാൻ സേ
അശുതോഷ് ഗോവാരിക്കർ സംവിധാനം ചെയ്ത് 2010 ൽ പുറത്തിറങ്ങിയ ഹിന്ദി ആക്ഷൻ-സാഹസിക ചലച്ചിത്രമാണ് ഖേലേ ഹം ജീ ജാൻ സേ (We Play with our Lives). അഭിഷേക് ബച്ചൻ, ദീപിക പദുകോൺ, സിക്കന്ദർ ഖേർ എന്നിവരാണ് ഈ ചിത്രത്തിൽ പ്രധാന വേഷങ്ങൾ ചെയ്‍തിരിക്കുന്നത്. 1930 ൽ ബ്രിട്ടീഷ് ഭരണത്തിനെതിരായ ചിറ്റഗോംഗ് കലാപത്തെ ആധാരമാക്കി മാനിനി ചാറ്റർജിയുടെ ഡൂ ആൻഡ് ഡ് എന്ന പുസ്തകം അടിസ്ഥാനമാക്കിയുള്ളതാണ് ഈ ചിത്രം. ചിറ്റഗോംഗിൽ (ഇപ്പോൾ ബംഗ്ലാദേശിൽ) ഉള്ള സെറ്റ് ഗോവ മുംബൈ എന്നിവിടങ്ങളിൽ ചിത്രീകരിച്ചു. 2010 ഒക്ടോബർ 12 ന് ചിത്രത്തിന്റെ ആദ്യ പ്രോമോ ചിത്രത്തിന്റെ ഔദ്യോഗിക ഫേസ്ബുക്ക് പേജിൽ പുറത്തുവിട്ടു. ഡിസംബർ 3, 2010 ന് ഈ ചിത്രം പുറത്തിറങ്ങി.
പ്ലോട്ട്
ചിത്രം ആരംഭിക്കുന്നത് ഫുട്ബോൾ കളിക്കുന്ന 16 കൗമാരപ്രായക്കാരോടൊപ്പമാണ്.
പുരസ്കാരങ്ങളും നാമനിർദ്ദേശങ്ങളും
നാമനിർദ്ദേശം ചെയ്തു
അവലംബങ്ങൾ
വർഗ്ഗം:2010-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:ഇന്ത്യൻ സ്വാതന്ത്ര്യസമരം പ്രമേയമായുള്ള ചലച്ചിത്രങ്ങൾ വർഗ്ഗം:ഹിന്ദി ചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ
കോമൺ ബട്ട് ഡിഫറൻഷ്യേറ്റഡ് റെസ്‌പോൺസിബിലിറ്റീസ്
1992-ൽ റിയോ ഡി ജനീറോയിൽ നടന്ന ഭൗമ ഉച്ചകോടിയുടെ കാലാവസ്ഥാ വ്യതിയാനത്തെക്കുറിച്ചുള്ള യുണൈറ്റഡ് നേഷൻസ് ഫ്രെയിംവർക്ക് കൺവെൻഷനിൽ (UNFCCC) ഔപചാരികമായി രൂപപ്പെടുത്തിയ ഒരു തത്വമാണ് കോമൺ ബട്ട് ഡിഫറൻഷ്യേറ്റഡ് റെസ്‌പോൺസിബിലിറ്റീസ് (CBDR). CBDR തത്വം UNFCCC ആർട്ടിക്കിൾ 3 ഖണ്ഡിക 1.., ആർട്ടിക്കിൾ 4 ഖണ്ഡിക 1 എന്നിവയിൽ പരാമർശിച്ചിരിക്കുന്നു. കാലാവസ്ഥാ വ്യതിയാനത്തെ അഭിസംബോധന ചെയ്യുന്നതിനുള്ള ആദ്യത്തെ അന്താരാഷ്ട്ര നിയമോപകരണവും ആഗോള പരിസ്ഥിതിയെ പ്രതികൂലമായി ബാധിക്കുന്നതിനുള്ള ഏറ്റവും സമഗ്രമായ അന്താരാഷ്ട്ര ശ്രമവുമായിരുന്നു ഇത്. പാരിസ്ഥിതിക നാശത്തെ നേരിടാൻ എല്ലാ സംസ്ഥാനങ്ങൾക്കും ബാധ്യതയുണ്ടെന്ന് CBDR തത്വം അംഗീകരിക്കുന്നു. എന്നാൽ പരിസ്ഥിതി സംരക്ഷണവുമായി ബന്ധപ്പെട്ട് എല്ലാ സംസ്ഥാനങ്ങളുടെയും തുല്യ ഉത്തരവാദിത്തം നിഷേധിക്കുന്നു.
ഭൗമ ഉച്ചകോടിയിൽ, വികസിത രാജ്യങ്ങളും വികസ്വര രാജ്യങ്ങളും തമ്മിലുള്ള സാമ്പത്തിക വികസനത്തിലെ അസമത്വം സംസ്ഥാനങ്ങൾ അംഗീകരിച്ചു. വികസ്വര രാജ്യങ്ങളെ അപേക്ഷിച്ച് വളരെ നേരത്തെ തന്നെ വികസിത രാജ്യങ്ങളിൽ വ്യാവസായികവൽക്കരണം നടന്നു. വ്യവസായവൽക്കരണവും കാലാവസ്ഥാ വ്യതിയാനവും തമ്മിലുള്ള ബന്ധത്തെ അടിസ്ഥാനമാക്കിയുള്ളതാണ് CBDR. ഒരു രാജ്യം എത്രത്തോളം വ്യാവസായികവത്കരിക്കപ്പെടുന്നുവോ അത്രത്തോളം അത് കാലാവസ്ഥാ വ്യതിയാനത്തിന് കാരണമായിട്ടുണ്ട്. വികസിത രാജ്യങ്ങൾ പരിസ്ഥിതി നശീകരണത്തിന് കൂടുതൽ സംഭാവന നൽകുന്നുവെന്നും വികസ്വര രാജ്യങ്ങളെക്കാൾ കാലാവസ്ഥാ വ്യതിയാന ലഘൂകരണത്തിന് വലിയ ഉത്തരവാദിത്തം വഹിക്കണമെന്നും സംസ്ഥാനങ്ങൾ ഒരു കരാറിലെത്തി. കാലാവസ്ഥാ വ്യതിയാനത്തിനായുള്ള ചരിത്രപരമായ സംഭാവനയും കാലാവസ്ഥാ വ്യതിയാനത്തെ ചെറുക്കാനുള്ള യഥാക്രമം കഴിവും പരിസ്ഥിതി സംരക്ഷണത്തിന്റെ ഉത്തരവാദിത്തത്തിന്റെ അളവുകോലുകളായി മാറുന്ന പൊലൂട്ടെർ-പേയ്സ് പ്രിൻസപൽസ് എന്ന തത്വത്തെ അടിസ്ഥാനമാക്കിയാണ് സിബിഡിആർ തത്വം എന്ന് പറയാം.
1949-ലെ ഇന്റർ-അമേരിക്കൻ ട്രോപ്പിക്കൽ ട്യൂണ കമ്മീഷൻ സ്ഥാപിക്കുന്നതിനുള്ള കൺവെൻഷനിലെ "പൊതു ഉത്കണ്ഠ" എന്ന ആശയത്തിൽ നിന്നും 1982 ലെ യു.എൻ കടൽ നിയമ കൺവെൻഷനിലെ "മനുഷ്യരാശിയുടെ പൊതു പൈതൃകം" എന്ന ആശയത്തിൽ നിന്നുമാണ് CBDR എന്ന ആശയം പരിണമിച്ചത്.
അവലംബം
വർഗ്ഗം:പരിസ്ഥിതിയുമായി ബന്ധപ്പെട്ട നിയമങ്ങൾ
കാസെനോവിയ (ഗ്രാമം)
കാസെനോവിയ അമേരിക്കൻ ഐക്യനാടുകളിലെ ന്യൂയോർക്ക് സംസ്ഥാനത്ത് മാഡിസൺ കൗണ്ടിയിൽ കാസെനോവിയ പട്ടണത്തിൽ സ്ഥിതി ചെയ്യുന്ന ഒരു ഗ്രാമമാണ്. 2010 ലെ യു.എസ്. സെൻസസ് പ്രകാരം ഈ ഗ്രാമത്തിൽ 2,835 ജനസംഖ്യയുണ്ടായിരുന്നു. ഏകദേശം 4 മൈൽ (6.4 കിലോമീറ്റർ) നീളവും .5 മൈൽ വീതിയുമുള്ള കാസെനോവിയ തടാകത്തിന്റെ തെക്കുകിഴക്കൻ തീരത്താണ് ഈ ഗ്രാമം സ്ഥിതി ചെയ്യുന്നത്. ന്യൂയോർക്കിലെ സിറാക്കൂസ് നഗരത്തിൽനിന്ന് ഏകദേശം അരമണിക്കൂർ സമയത്തിനുള്ളിൽ കാസെനോവിയ ഗ്രാമത്തിലെത്താവുന്നതാണ്. യുഎസ് റൂട്ട് 20, ന്യൂയോർക്ക് സ്റ്റേറ്റ് റൂട്ട് 13 എന്നിവയ്ക്കു സമീപം സ്ഥിതി ചെയ്യുന്ന ഈ ഗ്രാമം കാസെനോവിയ കോളേജിന്റെ ആസ്ഥാനവുമാണ്.
ചരിത്രം
ഹോളണ്ട് ലാൻഡ് കമ്പനിയുടെ അഭീഷ്ടപ്രകാരം ഇവിടെ സ്ഥലം വാങ്ങിയ ഒരു യുവ ഡച്ച് നാവിക ഉദ്യോഗസ്ഥനായ ജോൺ ലിങ്ക്ലെൻ 1794-ൽ കാസെനോവിയ ഗ്രാമം സ്ഥാപിച്ചു. കാസെനോവിയയിൽ സ്ഥാപിക്കപ്പെട്ട ആദ്യത്തെ കെട്ടിടങ്ങളിൽ ചിലത് ഇപ്പോഴത്തെ പ്രെസ്ബിറ്റീരിയൻ ചർച്ചും കമ്പനി സ്റ്റോറും ആയിരുന്നു. ലാൻഡ് കമ്പനിയുടെ ഏജന്റായിരുന്ന തിയോഫിലസ് കാസെനോവിന്റെ പേരിലാണ് ഗ്രാമം അറിയപ്പെടുന്നത്.
ഭൂപരിഷ്കരണം
ഭൂവുടമസ്ഥതയും കുടിയായ്മയും
300px|thumb|right|ശിലായുഗത്തിലെ ആയുധങ്ങൾ  ‍ പ്രാകൃത കമ്യൂണിസത്തിൽ നിന്നും അടിമത്തവും ഫ്യൂഡലിസവും പിന്നിട്ട് ആധുനികയുഗത്തിലേക്കുള്ള മനുഷ്യസമുദായത്തിൻറെ വികാസപരിണാമങ്ങൾക്കിടയിൽ ഭൂവുടമസ്ഥതയിലും ഒട്ടേറെ മാറ്റങ്ങളുണ്ടായിട്ടുണ്ട്.
മനുഷ്യചരിത്രത്തിൻറെ പ്രാരംഭഘട്ടം സ്വകാര്യസ്വത്തുടമാവകാശം ലവലേശമില്ലാത്ത പ്രാകൃത കമ്യൂണിസം എന്ന വ്യവസ്ഥിതിയുടെ കാലമായിരുന്നു. ഉത്പാദനം വർധിപ്പിക്കാനുപകരിക്കുന്ന പണിയായുധങ്ങളുടെ അഭാവം ഉള്ളതൊക്കെ പൊതുസ്വത്താക്കി കൈകാര്യം ചെയ്യുന്ന സാമൂഹ്യ വ്യവസ്ഥിതിയിലേക്ക്  നയിച്ചു. പൊതുവായ വേട്ടയാടലും പൊതുവായ ഉപയോഗവുമായിരുന്നു ഇക്കാലത്ത്. ഉത്പാദനോപകരണങ്ങളിലും ഉത്പാദനങ്ങളിലുമുള്ള പൊതുവുടമസ്ഥതയായി പ്രാകൃത കമ്യൂണിസ്റ്റ് വ്യവസ്ഥിതിയെ കണക്കാക്കാം.
അടിമത്തത്തിലേക്ക്
കാലം പുരോഗമിച്ചതോടെ ഉത്പാദനോപകരണങ്ങൾ പരിഷ്കരിക്കപ്പെട്ടു. വെങ്കലയുഗത്തോടെ, അതായത് മനുഷ്യൻ ശിലായുഗത്തിൽ നിന്നും ലോഹയുഗത്തിലേക്ക് പ്രവേശിച്ചതോടെ പണിയായുധങ്ങൾ നിർമ്മിക്കാൻ അവൻ പഠിച്ചു. ഉഴവു നടത്തി കൃഷിചെയ്യാൻ തുടങ്ങിയതോടെ ഉത്പാദനത്തിൽ വൻപുരോഗതിയുണ്ടായി. അമ്പും വില്ലും രംഗപ്രവേശം ചെയ്തതോടെ കന്നുകാലികളെ കൂട്ടമായി വളർത്താമെന്നായി. ഉത്പാദനം ഉപഭോഗത്തേക്കാൾ കൂടുതലായി. മിച്ചമുള്ളവ കൈമാറ്റം ചെയ്യുന്ന സമ്പ്രദായവും ആരംഭിച്ചു .300px|thumb|right| 470-460 ബിസിയിലെ ഗ്രീക്ക് ചിത്രം  വീടിൻറെ അകത്തളത്തിൽ കുട്ടിയെ അമ്മയ്ക്ക് കൈമാറുന്ന അടിമസ്ത്രീ
ചരക്കുകൾ കടത്തുന്നതിന് കാളവണ്ടിയേയും കഴുതയേയും ഒട്ടകത്തേയും ഉപയോഗിച്ചു. തോണി നിർമ്മിച്ച് നദികളും സമുദ്രങ്ങളും താണ്ടാനും ശ്രമമാരംഭിച്ചു. കൃഷിയോടൊപ്പം കുടിൽ വ്യവസായങ്ങളും അഭിവൃദ്ധിപ്പെട്ടു. ഇതോടെ കൃഷി, കൈതൊഴിലുകൾ എന്നീ രണ്ട് ഉത്പാദനവിഭാഗങ്ങൾ വേർപിരിഞ്ഞു. കൃഷിയുടെ വളർച്ചയ്കായി പ്രകൃതി ശക്തികളെ പ്രീതിപ്പെടുത്തേണ്ടതായിവന്നു. ബലികളും മന്ത്രങ്ങളും വ്യാപകമായി. വിളവുകൾ നന്നാവാനും മഴ പെയ്യാനും കുറയാനുമെല്ലാം പുരോഹിതർ ആവശ്യമായി. സൂര്യ ചന്ദ്രാദി നക്ഷത്രങ്ങളുടെ ഗതിക്രമങ്ങൾ മറ്റാരെക്കാളും ഇവർക്ക് വശമായിരുന്നു. യാഗങ്ങളും മറ്റും വഴി പുരോഹിതവർഗം ജനങ്ങളുടെ പക്കൽ നിന്നും സ്വത്തുക്കൾ കൈക്കലാക്കി. ധനിക വർഗത്തിന്റെ കൂടെനിന്ന് തങ്ങളുടെ അധികാരാവകാശങ്ങളെ ഉറപ്പിച്ചു. മതം ദരിദ്ര വർഗക്കാരെ അടക്കിനിർത്താനും ചൂഷണം ചെയ്യാനുമുള്ള ഉപകരണമായി മാറി .സ്വത്തുക്കൾ ദൈവാനുഗ്രഹമാണെന്നും ദരിദ്രവർഗത്തിലും ധനികവർഗത്തിലും ജനിക്കുന്നത് തലയിലെഴുത്താണെന്നും ധനവും പുരോഗതിയുമെല്ലാം പൂർവ്വ ജന്മത്തിലെ  സുകൃതത്തിന്റെ ഫലമാണെന്നും മതത്തിന്റെ സഹായത്താൽ മേലാള വർഗം പ്രചരിപ്പിച്ചു .ഇതോടൊപ്പം സമ്പത്ത് സംരക്ഷിക്കുന്നതിനായുള്ള ഉപായങ്ങളും സ്വീകരിക്കേണ്ടി വന്നു. അന്യ വർഗ്ഗക്കാർ കാർഷികോത്പന്നങ്ങളും സമ്പത്തും കൊള്ള ചെയ്യുന്നതിൽനിന്നും രക്ഷനേടാൻ സുശക്തമായ സൈന്യസജ്ജീകരണം ആവശ്യമായി. സമൂഹത്തിലെ നീതിന്യായ പരിപാലനത്തോടൊപ്പം ഇവയും സൈന്യത്തലവൻറെ മേൽനോട്ടത്തിൽ നടത്തപ്പെട്ടു. ക്രമേണ സൈന്യാധിപൻ രാജപദവിയിലുമെത്തി. ജനങ്ങൾ വിളവിൻറെ ഒരു ഭാഗം രാജാവിന് നികുതിയായി നൽകാനും തയ്യാറായി. ആദ്യകാലത്ത് ജനങ്ങൾ തിരഞ്ഞെടുക്കുന്ന രീതിയായിരുന്നു. സ്വത്തുടമാവകാസത്തിലെന്നപോലെ ഇവിടേയും ക്രമേണ പിന്തുടർച്ചാവകാശം നിലവിൽ വന്നു.
അടിമകൾ ഉത്പാദനത്തിന്റെ പ്രധാന ഉപാധിയായതോടെ വൈരുദ്ധ്യങ്ങളും വർദ്ധിച്ചു. കന്നുകാലികളേക്കാൾ നികൃഷ്ടമായി കരുതിയിരുന്ന അടിമകൾക്ക് ജീവൻ നിലനിർത്താനാവശ്യമായ ഭക്ഷണം മാത്രം കൊടുത്ത് അധ്വാനഫലം മുഴുവനും യജമാനൻ ചൂഷണം ചെയ്യാൻ തുടങ്ങി. അടിമയുത്പാദിപ്പിക്കുന്ന വസ്തുക്കളത്രയും യജമാനന്റെ സ്വത്തുക്കളായി. സ്വാഭവികമായും അടിമകളുടെ ഭാഗത്തുനിന്നുള്ള പ്രധിഷേധം വർഗസമരത്തിന് വഴിമാറി. ഈ സംഘർഷം ഭരണകൂടത്തിന്റെ ഉത്ഭവത്തിലേക്കും നയിച്ചു. അടിമകളെ മർദ്ദിക്കുകയും ചങ്ങലക്കിടുകയും വേണമെങ്കിൽ കൊല്ലുകയും ചെയ്യുന്നത് ഉടമ വർഗത്തിന്റെ ന്യായമായ അവകാശമായി തീർന്നു. സ്വകാര്യ സ്വത്തുടമസ്ഥത അനിവാര്യമാണെന്ന വിശ്വാസവും സമൂഹത്തിൽ വേരോടി. ഈ ചിന്താഗതിയും നീതിനിയമങ്ങളും മർദ്ദിതരുടെയിടയിൽ സ്ഥാപിക്കുകയെന്ന കർത്തവ്യം ഭരണകൂടം നിറവേറ്റാൻ ശ്രമിച്ചെങ്കിലും വൈരുദ്ധ്യങ്ങൾ രൂക്ഷമായി.
ജന്മിത്തം
റോമിലും ഗ്രീസിലുമാണ് അടിമത്ത സമ്പ്രദായം അതിന്റെ മൂർദ്ധന്യ ദശയിൽ എത്തിയത്. 'ലാറ്റിഫുണ്ടിയ' എന്നറിയപ്പെടുന്ന വലിയ കൃഷിസ്ഥലങ്ങളിലെ അടിമകളുടെ അധ്വാനം ചൂഷണം ചെയ്ത് സമ്പന്നരായ ഉടമകൾക്ക് കാലക്രമേണ പ്രതിസന്ധികൾ നേരിട്ടു. മർദ്ദനം വർദ്ധിക്കുന്തോറും ജോലിചെയ്യാനുള്ള അടിമകളുടെ താല്പര്യവും കുറഞ്ഞു. കൂടുതൽ പ്രദേശങ്ങളെ കീഴടക്കി അടിമകളുടെ എണ്ണം വർധിപ്പിക്കാനുള്ള സാധ്യതയും ഇല്ലാതായി. ക്രൂരതകൾക്കെതിരായി അടിമകളുടെ ലഹളകൾ പ്രത്യക്ഷപ്പെട്ടു. അടിമകളെക്കൊണ്ട് പണിയെടുപ്പിക്കുന്നത് ആദായകരമല്ലാതായി. കൃഷിഭൂമിയെ ഉടമകൾ ചെറിയ ഭാഗങ്ങളായി വിഭജിച്ചു കൃഷിക്കാർക്ക് നല്കി. അവർ നൽകുന്ന പ്രതിഫലം കൊണ്ട് ജീവിക്കുകയാണ് ഫലപ്രദമെന്ന് കണ്ടു. വിവിധ സംസ്ഥാനങ്ങളിലെ സേനാനായകർ തമ്മിൽ അധികാരത്തിനായി മത്സരവും ആരംഭിച്ചു. ഇതോടൊപ്പം ജർമ്മൻ ട്രൈബുകളുടെ ആക്രമണവും തുടർന്നുണ്ടായ അരാജകത്വവും നാടുവാഴി വ്യവസ്ഥിതിയുടെ വളർച്ചയിലേക്ക് റോമാസാമ്രാജ്യത്തെ നയിച്ചു. ക്രിസ്തുവർഷം 5 - ആം നൂറ്റാണ്ടായപ്പോഴേക്കും റോമൻ സാമ്രാജ്യത്തിൽ അടിമവ്യവസ്ഥ ക്ഷയിച്ചു.
ബ്രിട്ടനിലാകട്ടെ, ഗോത്രവ്യവസ്ഥയുടെ അവസാനമായപ്പോഴേക്കും നിലങ്ങൾ കുടുംബാംഗങ്ങൾക്ക് ഭാഗിച്ചുകൊടുക്കുന്ന സമ്പ്രദായം നിലവിൽ വന്നു. ഒരു കുടുംബത്തിന്റെ കൈവശമുള്ള നിലത്തിന് ഹൈഡ് (Hide) എന്നാണ് പറയുന്നത്. ഹൈഡുകൾ സ്വകാര്യസ്വത്തുക്കളായിരുന്നില്ല. അവിടേയും നാടുവാഴികൾ ഉയർന്നുവന്നു.
കേരളത്തിൽ
ഐക്യ കേരളത്തിലെ ആദ്യത്തെ ഭൂപരിഷ്കരണനിയമം 1959 ജൂൺ 10-ആം തിയതിയിണ് കേരളനിയമസഭ പാസാക്കിയത്. കേരള കാർഷികബന്ധബിൽ (kerala Agrarian Relations Bill, 1957) എന്നറിയപ്പെടുന്ന ഈ ബില്ലിൽ കൈവശഭൂമിക്ക് പരിധി നിശ്ചയിക്കുക, പാട്ടവ്യവസ്ഥകൾ റദ്ദാക്കുക, എല്ലാ കുടിയാൻമർക്കും കുടിയായ്മ അവകാശവും സ്ഥിരാവകാശവും നൽകുക, ഒഴിപ്പിക്കൽ പൂർണ്ണമായി തടയുക, കുടിയാന്റെ കൈവശഭൂമിയുടെ ജന്മാവകാശം വാങ്ങുന്നതിന് കുടിയാന് അവകാശം ലഭ്യമാക്കുക, ഭൂമിയില്ലാത്ത കർഷകതൊഴിലാളികൾക്കും ഹരിജന, ഗിരിജനങ്ങൾക്കും മിച്ചഭൂമി വിതരണം ചെയ്യുക, ജന്മിത്തം അവസാനിപ്പിക്കുക തുടങ്ങിയ പ്രധാന വകുപ്പുകൾ ഉണ്ടായിരുന്നു. 1957 ഡിസംബറിൽ പ്രസിദ്ധപ്പെടുത്തിയ ഈ ബില്ലിൽ ഒരു അഞ്ചംഗ കുടുംബത്തിന് 15 ഏക്കർ ഇരുപ്പൂ നിലമോ 22.5 ഏക്കർ ഒരുപ്പൂ നിലമോ 15 ഏക്കർ പറമ്പോ 30 ഏക്കർ തരിശുഭൂമിയോ ആണ് കൈവശം വെക്കാൻ അനുവദിച്ചിരുന്നത്. കുടുംബത്തിലെ അംഗങ്ങളുടെ എണ്ണം അഞ്ചിൽ കൂടുതലാണെങ്കിൽ, ആകെ ഭൂമി 25 ഏക്കർ കവിയാത്ത വിധത്തിൽ, കൂടുതലുള്ള ഓരോ അംഗത്തിനായും ഓരോ ഏക്കർ ഭൂമി കൈവശം വയ്ക്കുകയും ചെയ്യാം. മേൽപരിധികളിലും കൂടുതലാണ് ഭൂമിയെങ്കിൽ സർക്കാർ നഷ്ടപരിഹാരം നൽകി അധികമുള്ള ഭൂമി ഏറ്റെടുത്ത് അർഹരായവർക്ക് വിതരണം ചെയ്യും. തോട്ടങ്ങളെ ബില്ലിൽ നിന്നും ഒഴിവാക്കിയിരുന്നു. ബിൽ നിയമസഭ പാസ്സാക്കി ബിൽ രാഷ്ട്രപതിക്കയച്ചെങ്കിലും 1959 ലെ വിമോചന സമരത്തെത്തുടർന്ന് മന്ത്രിസഭയെ പിരിച്ചുവിട്ട് രാഷ്ട്രപതിഭരണം ഏർപ്പെടുത്തി.
ഇതിനെത്തുടർന്ന്, രാഷ്ട്രപതി നിർദ്ദേശിച്ച ഭേദഗതികൾ നിയമസഭ അതേപടി പാസാക്കിയില്ല. രാഷ്ട്രപതിയുടെ നിർദ്ദേശത്തിന് പല ഭേദഗതികളും വരുത്തിയതിനുശേഷമാണ് കേരള നിയമസഭ അത് അംഗീകരിച്ചത്. അപ്രകാരം ഭേദഗതി ചെയ്യപ്പെട്ട കാർഷികബന്ധനിയമം രാഷ്ട്രപതിയുടെ ഒപ്പോടുകൂടി 1961ജനുവരി 21ആം തിയ്യതി നിയമമായി. ഇതാണ് ഐക്യകേരളത്തിലെ ആദ്യത്തെ ഭൂപരിഷ്കരണ നിയമം.
നിയമത്തിലെ ഭൂപരിധി സംബന്ധിച്ചും, ഉടമാവകാശം കുടിയാൻ വാങ്ങുന്നതിനെ സംബന്ധിച്ചും, ഉള്ള വകുപ്പുകൾ ഒഴികെ മറ്റെല്ലാവകുപ്പുകളും 1961ഫെബ്രുവരി 15 ആം തിയ്യതി പ്രാബല്യത്തിൽ വന്നു .ഇതിൻറെ ഫലമായി ബില്ലിലെ 41മുതൽ 56വരെയും, 61മുതൽ 71 വരെയും ഉള്ള വകുപ്പുകൾ കൂടാതെ 59, 8 എന്നീ വകുപ്പുകളുമാണ്  നടപ്പിലാകാതെ വന്നത്. ഇത്തരത്തിൽ മൂലനിയമത്തിൽ ഭേദഗതി വരുത്തിയതിന്റെ ഫലമായി പല ന്യൂനതകളും നിയമത്തിലുണ്ടായി. പരിധിനിർണയം ചെയ്യുന്ന വകുപ്പിൽ വരുത്തിയ മാറ്റത്തിലൂടെ ബില്ലിന്റെ ലക്ഷ്യം തന്നെ തിരുത്തപ്പെട്ടു. തോട്ടം എന്ന പദത്തിന് മുൻകാലപ്രാബല്യത്തോടെ കൊടുത്ത നിർവ്വചനവും പ്രധാന തടസ്സമായി.
നിയമം മുന്നിൽക്കണ്ട് സ്വത്ത് കൈമാറ്റരേഖകൾ മുൻകൂറുണ്ടാക്കുന്നത്  തടയാനായിരുന്നു മൂലനിയമത്തിന് 1957 ഡിസംബർ 18 ആം തിയ്യതി മുതൽ പൂർവ്വകാല പ്രാബല്യം കൊടുത്തിരുന്നത്. എന്നാൽ ഭേദഗതി ചെയ്യപ്പെട്ട നിയമത്തിൽ 1960 ജൂലായ് 27ആം തിയതി മുതൽക്കുള്ള രേഖകൾ മാത്രമേ അസാധുവാകുന്നുള്ളൂ. അതുമൂലം അതുവരെയുള്ള കൈമാറ്റ രേഖകൾക്കെല്ലാം നിയമപ്രാബല്യം കിട്ടി .ഭേദഗതി ചെയ്യപ്പെട്ട കാലയളവിൽ മാത്രം കേരളത്തിൽ 18ലക്ഷത്തോളം പ്രമാണങ്ങൾ രജിസ്റ്റർ ചെയ്യപ്പെട്ടിരുന്നു. പ്രസ്തുത ന്യൂനതകൾക്കുപുറമെ ട്രൈബൂണലുകളുടെ ഘടനയിൽ വരുത്തിയ മാറ്റത്തിന്റെ ഫലമായി കേസുകൾ എളുപ്പത്തിൽ തീരാതെയുമായി.
മലബാറിൽ നിന്നുള്ള ചില ഭൂവുടമകൾ കേരള ഹൈകോടതിയിൽ സമർപ്പിച്ചിരുന്ന റിട്ട് ഹർജികളിൻമേൽ ഹൈക്കോടതിയുടെ പൂർണ ബഞ്ച് 1962 നവംബർ 5-ന് പുറപ്പെടുവിച്ച വിധിപ്രകാരം, മലബാരിൽ നിലവിലുള്ളത് റയട്ടുവാരി സമ്പ്രദായമാണെന്നും അതുകൊണ്ട് കേരളകാർഷികബന്ധനിയമം മലബാറിൽ അസാധുവാണെന്നും ഉത്തരവിട്ടു. ഇതു ഗുരുതരമായൊരു പ്രതിസന്ധി കേരളത്തിൽ സൃഷ്ടച്ചു. ഈ പ്രതിസന്ധി നേരിടുന്നതിന് കേരള കുടിയാൻ സംരക്ഷണ ഓർഡിനൻസ് (Kerala tenants and kudikidappukars protection Ordinance) എന്ന മറ്റൊരു ഓർഡിനൻസും കേരള ഗവൺമെന്റ് പുറപ്പെടുവിച്ചു.
കേരള ഭൂപരിഷ്കരണനിയമം
കാർഷികബന്ധനിയമം റദ്ദാക്കിയതിനെ തുടർന്നുണ്ടായ വമ്പിച്ച പ്രതിഷേധത്തെത്തുടർന്ന്, 1963-ൽ ആർ. ശങ്കർ മന്ത്രിസഭയുടെ കാലത്ത്, കാർഷികബന്ധനിയമത്തിന് പകരം, പുതിയ പല മാറ്റങ്ങളും ഉൾപ്പെടുത്തിക്കൊണ്ട്, കേരള ഭൂപരിഷ്കരണ നിയമം (Kerala Land Reforms Act, 1963) എന്ന പേരിൽ കേരള നിയമസഭ ഒരു പുതിയ നിയമം പാസാക്കി. 1964-ലെ 1-ആം നിയമം എന്നു പറയുന്ന പ്രസ്തുത നിയമം, 1964-ലെ 17-ആം ഭരണഘടനാ ഭേദഗതി മുഖേന ഭരണഘടനയുടെ 9 ആം പട്ടികയിൽപ്പെടുത്തി സംരക്ഷിക്കുകയും ചെയ്തു. കൃഷിക്കാരുടെ താൽപര്യത്തിനെതിരായ പല വകുപ്പുകളും പ്രസ്തുത നിയമത്തിൽ ഉണ്ടെങ്കിലും, മൊത്തത്തിൽ അത് കേരളത്തിൽ ഒരു, സാമൂഹ്യ സാമ്പത്തിക വിപ്ലവത്തിന്റെ നാന്ദിയായിരുന്നു.
പുതിയ ഭൂപരിഷ്കരണനിയമത്തിലെ അദ്ധ്യായങ്ങളും മറ്റും പഴയ കാർഷിക ബന്ധനിയമത്തിന്, സമാനമാണെന്ന് ആവകാശപ്പെടുന്നുണ്ടെങ്കിലും, ഉള്ളടക്കത്തിൽ രണ്ടുനിയമങ്ങളും വലിയ അന്തരമുണ്ട്. കുടിയായ്മയുടെ സ്ഥിരാവകാശം, മര്യാദപാട്ടം, പാട്ടബാക്കികാര്യം, ഒഴിപ്പിക്കൽ ഉടമാവകാശം വാങ്ങുന്നതിന് കുടിയാൻ കൊടുക്കേണ്ടതായ പ്രതിഫലം, കുടികിടപ്പവകാശം, പരിധി നിർ‌ണയം തുടങ്ങിയ പ്രശ്നങ്ങളിലെല്ലാം പുതിയനിയമം പഴയതിൽ നിന്ന് പുറകോട്ട് പോയിട്ടുണ്ട്. കാർഷികബന്ധനിയമം പ്രാബല്യത്തിൽ വരുന്നതിന് മുമ്പുണ്ടായിരുന്ന ചില സംരക്ഷണനടപടികളും വലിയ ഒരു വിഭാഗം കുടിയാൻമാർക്ക് പുതിയ നിയമം മൂലം നഷ്ടമായി.
1967‑ലെ സപ്തകക്ഷി മുന്നണി സർക്കാർ മിനിമം പരിപാടിയുടെ അടിസ്ഥാനത്തിൽ അധികാരമേറ്റു. മിനിമം പരിപാടിയിലെ ഒരു പ്രധാന ഇനമായിരുന്നു ഭൂപരിഷ്കരണം. ഈ മന്ത്രിസഭ അധികാരത്തിൽ വന്ന് 18 മാസം കഴിഞ്ഞ് ഭൂപരിഷ്കരണ ഭേദഗതി ബിൽ നിയമസഭയിൽ അവതരിപ്പിച്ചു. വീണ്ടും ഒരു വർഷം കഴിഞ്ഞാണ് സെലക്ട് കമ്മിറ്റി റിപ്പോർട്ട് വന്നത്. 32 മാസം ഭരണത്തിലിരുന്ന സപ്തകക്ഷി മുന്നണി സർക്കാർ രാജിവെക്കുന്നതിന് ഏതാനും ദിവസങ്ങൾക്കു മുമ്പ് മാത്രമാണ് ബിൽ നിയമസഭ പാസാക്കിയത്. അതിനുശേഷം 1969 നവംബർ ഒന്നിന് കോൺഗ്രസ് പിന്തുണയോടെ അധികാരത്തിൽ വന്ന സി അച്യുത മേനോന്റെ നേതൃത്തതിലുള്ള മന്ത്രിസഭയുടെ കാലത്താണ് 1970 ജനുവരി ഒന്നിന്, കേരളം ഏറെ പ്രതീക്ഷയോടെ കാത്തിരുന്ന ഭൂപരിഷ്കരണ ഭേദഗതി നിയമത്തിന് പ്രസിഡന്റിന്റെ അനുമതി നേടിയെടുക്കാൻ സാധിച്ചത്. ഇത് കേരള നിയമ നിർമ്മാണ ചരിത്രത്തിലെ ഏറ്റവും തിളക്കമേറിയ അദ്ധ്യായമാണ്. നിയമത്തിന്റെ എല്ലാ വകുപ്പുകളും 1970 ജനുവരി ഒന്നിന് നിലവിൽവന്നു.
1969‑ലെ ഭേദഗതിയിൽ സംസ്ഥാനത്തെ കാർഷിക ബന്ധങ്ങളിൽ ദൂരവ്യാപകമായ മാറ്റങ്ങളുണ്ടായി. ഒന്നാമതായി കുടികിടപ്പുകാർക്ക് പഞ്ചായത്തുകളിൽ പത്ത് സെന്റ്, മുനിസിപ്പാലിറ്റിയിൽ അഞ്ച് സെന്റ്, കോർപ്പറേഷനുകളിൽ 3 സെന്റ്എന്നിങ്ങനെ അവരുടെ കുടികിടപ്പുഭൂമിയിൽ ഉടമസ്ഥാവകാശം നൽകി. രണ്ടാമതായി, സംസ്ഥാനത്ത് ജന്മിത്ത സമ്പ്രദായം പൂർണമായും അവസാനിപ്പിച്ചു. ഭൂമിയുടെ ഉടമസ്ഥാവകാശം കർഷകർക്ക് ലഭിക്കുകയും ചെയ്തു. മൂന്നാമതായി, കൈവശ ഭൂമിക്ക് പരിധി നിർണയം വരികയും അധിക ഭൂമി അഥവാ മിച്ചഭൂമി ഭൂരഹിതരായ കൃഷിക്കാർക്കും കർഷകത്തൊഴിലാളികൾക്കും ലഭ്യമാക്കി. ഈ നിയമം നിലവിൽ വന്ന ജനുവരി ഒന്നാം തീയതി കേരളത്തിലെ 25.36 ലക്ഷം കുടിയാന്മാരാണ് അവർ കൃഷി ചെയ്തിരുന്ന ഭൂമിയുടെ ഉടമകളായി മാറിയത്. 10 വർഷത്തിനുള്ളിൽ 5 ലക്ഷം കുടികിടപ്പുകാരും സ്വന്തം ഭൂമിയുടെ ഉടമകളായി മാറി. 1970 ജനുവരി ഇരുപതിന് ഒരു ഓർഡിനൻസിലൂടെ ഒരു രൂപ പ്രതിഫലം നൽകാതെ കണ്ണൻ ദേവൻ കമ്പനി കൈവശം വെച്ചിരുന്ന 1,32,000 ഏക്കർ ഭൂമി സർക്കാർ ഏറ്റെടുത്തു. ഭൂപരിഷ്കരണ നിയമം നടപ്പിലാക്കുന്നതിലും ധാരാളം വെല്ലുവിളികൾ ഉണ്ടായിരുന്നു. ഉദാഹരണത്തിന് 1957‑ൽ മിച്ചഭൂമി 1,75,000 ഏക്കറായാണ് കണക്കാക്കിയിരുന്നതെങ്കിൽ 1967‑ൽ അത് 1,50, 000 ആയും 1970‑ൽ ഒരു ലക്ഷത്തിൽ താഴെയായും മാറി. സർക്കാരിന് മിച്ചഭൂമി കണ്ടെത്താനുള്ള രേഖകൾ പലയിടത്തും അപര്യാപ്തമായിരുന്നു. എങ്കിലും ഇത്തരത്തിലുള്ള നിയമപരവും പ്രായോഗികവുമായ എല്ലാ കടമ്പകളും തരണം ചെയ്ത് ആ സർക്കാർ ഭൂപരിഷ്കരണ നിയമം നടപ്പിലാക്കി. ഭൂപരിഷ്കരണവുമായി ബന്ധപ്പെട്ട് രണ്ട് സുപ്രധാന നിയമങ്ങൾകൂടി ഐക്യമുന്നണി മന്ത്രിസഭ നടപ്പിലാക്കി.
1972‑ലെ കേരള ഭൂപരിഷ്കരണ (ഭേദഗതി) ആക്ടും 1974‑ലെ കേരള കർഷകത്തൊഴിലാളി നിയമവും. രാഷ്ട്രീയ ഇച്ഛാശക്തിയുള്ള ഒരു സർക്കാർ എങ്ങനെ ഒരു പുരോഗമനപരമായ നിയമനിർമ്മാണത്തിന് എതിരെ ഉയരുന്ന നിയമപരമായതും പ്രായോഗിക തലത്തിലുള്ളതുമായ വെല്ലുവിളികൾ നേരിടും എന്നതിന് ഉദാഹരണമായിരുന്നു ആ മന്ത്രിസഭ. 1974‑ലെ കേരള കർഷക തൊഴിലാളി നിയമം കേരളത്തിലെ കർഷക തൊഴിലാളികളുടെ ”മാഗ്നാകാർട്ട” തന്നെയായിരുന്നു.
ജോലി സമയം നിജപ്പെടുത്തുവാനും ജോലി ഭദ്രത ഉറപ്പു വരുത്തുവാനും പ്രോവിഡന്റ് ഫണ്ട് നടപ്പിലാക്കുവാനും അധിക ജോലിക്ക് അധിക വേതനം ഉറപ്പു വരുത്തുവാനും ആ നിയമംവഴി സാധിച്ചു. മറ്റൊരു വിപഌവകരമായ കാൽവെയ്പായിരുന്നു ലക്ഷംവീട് പദ്ധതി. ഭവനരഹിതരായ പാവപ്പെട്ടവർക്ക് ഒരുലക്ഷം വീടുകൾ നിർമ്മിച്ചു നൽകാനായി സഖാവ് എം എൻ ഗോവിന്ദൻ നായർ നേതൃത്വം നൽകി നടപ്പിലാക്കിയ പദ്ധതി മാർച്ച് 1976‑ലെ കണക്കനുസരിച്ച് 57,000 വീടുകൾ നിർമ്മിച്ചു നൽകി. ഇതേ കാലത്തെ കണക്കുകൾ പറയുന്നത് 12,93,137 ജന്മാവകാശത്തിനുള്ള അപേക്ഷകളും 3,60, 431 കുടികിടപ്പിനുള്ള അപേക്ഷകളും തീർപ്പാക്കി എന്നാണ്. കുടികിടപ്പിനുള്ള പതിനായിരം അപേക്ഷകൾ മാത്രമേ അന്ന് ബാക്കിയുണ്ടായിരുന്നുള്ളൂ.
ഓപ്പൻഹൈമർ (2023 ചലച്ചിത്രം)
ആണവായുധങ്ങൾ വികസിപ്പിക്കാൻ സഹായിച്ച സൈദ്ധാന്തിക ഭൗതികശാസ്ത്രജ്ഞനായ ജെ. റോബർട്ട് ഓപ്പൻഹൈമറുടെ ജീവിതത്തെ അടിസ്ഥാനമാക്കി ക്രിസ്റ്റഫർ നോളൻ എഴുതി, നിർമ്മിച്ച് സംവിധാനം ചെയുന്ന ഹോളിവുഡ് ചലച്ചിത്രമാണ് ഓപ്പൻഹൈമർ. കിലിയൻ മർഫി പ്രധാന കഥാപാത്രത്തെ അവതരിപ്പിക്കുന്ന ചിത്രത്തിൽ എമിലി ബ്ലണ്ട്, മാറ്റ് ഡാമൺ, റോബർട്ട് ഡൗണി ജൂനിയർ തുടങ്ങിയവർ അഭിനയിക്കുന്നു.
ഭൂപരിഷ്കരണം
കേരള ഭൂപരിഷ്കരണനിയമം
ഐക്യകേരളപ്പിറവിക്കു മുൻപും പിൻപുമായി ഭുവുടമസ്ഥതയുമായി ബന്ധപ്പെട്ട് നടപ്പാക്കിയ നിയമങ്ങൾ
ഓപ്പൻഹൈമർ (2023 ചലച്ചിത്രം)
ഓപ്പൺഹൈമർ 2023 ജൂലൈ 11 ന് പാരീസിലെ ലെ ഗ്രാൻഡ് റെക്സിൽ പ്രീമിയർ ചെയ്തു, യുണൈറ്റഡ് കിംഗ്ഡത്തിലും യുണൈറ്റഡ് സ്റ്റേറ്റ്സിലും 2023 ജൂലൈ 21 ന് യൂണിവേഴ്സൽ പിക്ചേഴ്സ് തിയറ്ററുകളിൽ റിലീസ് ചെയ്തു. ബാർബിയ്‌ക്ക് എതിർവശത്തായി റിലീസ് ചെയ്‌ത ഈ ദൃശ്യതീവ്രത ബാർബെൻഹൈമർ എന്നറിയപ്പെട്ടു.
ഭൂപരിഷ്കരണം
കേരള ഭൂപരിഷ്കരണനിയമം
മര്യാദപാട്ട വ്യവസ്ഥ ഇതിനുദാഹരണമാണ്. കാർഷിക ബന്ധനിയമത്തിൽ ഓരോ ഇനം ഭൂമിക്കും വസൂലാക്കാവുന്ന ഏറ്റവും കൂടിയതും ഏറ്റവും കുറഞ്ഞതുമായ പാട്ടം എത്രയെന്ന് വ്യവസ്ഥ ചെയ്തിരുന്നു. അതിനു വിധേയമായിക്കൊണ്ട് ഒരു നോട്ടിഫിക്കേഷൻമൂലം മര്യാദപാട്ടം നിശ്ചയിക്കാൻ ഗവൺമെൻറിന് അധികാരവുമുണ്ടായിരുന്നു. എന്നാൽ പുതിയ നിയമത്തിൽ മര്യാദപാട്ടം നിശ്ചയിക്കുന്നതിന് ഏറ്റവും കൂടിയതും കുറഞ്ഞതുമെന്ന തോതുകളേയില്ല. പുതിയനിയമത്തിലെ പാട്ടത്തോത് പൊതുവിൽ കാർഷിക ബന്ധനിയമത്തിലെ ഏറ്റവും കൂടിയ നിരക്കിന് സമാനമാണ്. നാളീകേരതോട്ടം, കവുങ്ങിൻതോട്ടം കുരുമുളകുതോട്ടം കൈപ്പാട് നിലം തുടങ്ങിയ ഭൂമിയുടെ കാര്യത്തിൽ പാട്ടം വർധിച്ചിട്ടുമുണ്ട്.
ഇതുപോലെ കാർഷികബന്ധനിയമമനുസരിച്ച് 1957ഏപ്രിൽ 11-വരെയുള്ള പാട്ടബാക്കിയുടെ കാര്യത്തിൽ, 5 ഏക്കർ വരെ ഭൂമിയുള്ള ഒരു കുടിയാൻ ഒരു കൊല്ലത്തെയും 5 ഏക്കർക്കും 15ഏക്കർക്കും ഇടയിലുള്ളവർ രണ്ടു കൊല്ലത്തെയും, 15 ഏക്കറിൽ കൂടുതലുള്ളവർ മൂന്നുകൊല്ലത്തെയും പാട്ടബാക്കികൊടുത്താൽ എല്ലാ പാട്ടബാക്കിയും റദ്ദാക്കുമെന്നാണ് വ്യവസ്ഥ. 15 ഏക്കർ വരെയുള്ള കുടിയാൻമാർക്ക് കൊടുത്ത ഈ ആനുകൂല്യം പുതിയ നിയമത്തിൽ എടുത്തു കളഞ്ഞു. 1961 ഫെബ്രുവരി 15-ന് ശേഷമുള്ള പാട്ടബാക്കിയുടെ കാര്യത്തിൽ പുതിയ നിയമപ്രകാരം 75 ശതമാനം തുകയും കൊടുത്തുതീർന്നെങ്കിലെ പാട്ടബാക്കി റദ്ദാകുന്നുള്ളു.
ഓപ്പൻഹൈമർ (2023 ചലച്ചിത്രം)
വർഗ്ഗം:പുറത്തിറങ്ങാനിരിക്കുന്ന ചലച്ചിത്രങ്ങൾ വർഗ്ഗം:യൂണിവേഴ്സൽ പിക്ചേഴ്സിന്റെ ചലച്ചിത്രങ്ങൾ വർഗ്ഗം:ക്രിസ്റ്റഫർ നോളൻ ചലച്ചിത്രങ്ങൾ വർഗ്ഗം:CS1 German-language sources (de)
ഭൂപരിഷ്കരണം
പുറത്തേക്കുള്ള കണ്ണികൾ
വർഗ്ഗം:കൃഷിയുടെ ചരിത്രം വർഗ്ഗം:കാർഷിക സാമ്പത്തികശാസ്ത്രം
മൊയ്ദു പാലം
മൊയ്ദു പാലം കണ്ണൂർ ജില്ലയിലെ തലശ്ശേരിയിലാണ് ഈ പാലം സ്ഥിതി ചെയ്യുന്നത്. 1931ൽ ബ്രിട്ടീഷുകാരാണിതു നിർമ്മിച്ചത്. മൊയ്തു എന്ന എഞ്ചിനീയർ ആണത്രെ ഇതു നിർമ്മിച്ചത് അങ്ങനെയാണ് ഈ പേർ വന്നത്. ഉരുക്കുകൊണ്ടു നിർമ്മിച്ച പാലം. ദേശീയപാത - 17ൽ ആണിതു സ്ഥിതിചെയ്യുന്നത്. തലശ്ശേരിയെ കണ്ണൂരുമായി ഇതു ബന്ധിപ്പിക്കുന്നു.
അവലംബം
വർഗ്ഗം:കണ്ണൂർ ജില്ലയിലെ പാലങ്ങൾ
ഓഡിയോളജി
ഓഡിയോളജി അഥവാ ശ്രവണവിജ്ഞാനം (Audiology) എന്നത് കേൾവിശക്തി, കാതിന്റെഘടന, കേൾവിരോഗങ്ങൾ, ശ്രവണ അപാകതകൾ, കേൾവിക്കുറവ്, കേൾവി സഹായികൾ തുടങ്ങിയവയെക്കുറിച്ചുള്ള പഠനമാണ്. ഉടലിന്റെ തുലനത്തിനു കാത് വഹിക്കുന്ന പങ്കും ഈ പഠനശാഖയിൽ ഉൾപ്പെടുന്നു. പറച്ചിൽകേടുകൾ (ഭാഷണവൈകല്യം) പോലെ കേൾവിക്കുറവുകാരണം ഉണ്ടാകുന്ന മറ്റ് വൈകല്യങ്ങളും ഈ പഠനശാഖയുടെ പരിഗണയിൽ വരും. അത്തരം ആളുകളെ സഹായിക്കുകയും പുനരധിവാസം പോലുള്ള പ്രവർത്തനങ്ങളും വിശാലമായ അർത്ഥത്തിൽ ഇവിടെ പഠിക്കപ്പെടുന്നു.
റെയിൻ മാൻ
ബാരി ലെവിന്സോൻ സംവിധാനം ചെയ്ത ഒരു 1988 അമേരിക്കൻ സിനിമയാണ് റെയിൻ മാൻ. ചാർളി ബാബ്ബിറ്റ് (ടോം ക്രൂസ്), തന്റെ അച്ഛൻ മുഴുവൻ സ്വത്തും തനിക്കറിഞ്ഞൂടാത്ത തന്റെ ചേട്ടൻ രയ്മോനദിന്(ദുസ്ടിൻ ഹോഫ്മാൻ) നൽകി എന്നറിയുന്നു. തന്റെ ചേട്ടൻ ഓട്ടിസം കാരണം ഒരു മെന്റൽ ഹോസ്പിറ്റലിൽ ആണെന്ന് അവൻ കണ്ടുപിടിക്കുന്നു. അവൻ ചേട്ടനെ അവിടെ നിന്നും തട്ടിക്കൊണ്ടു പോകുന്നു. രയ്മോണ്ടിനു പറക്കാൻ പേടിയായതിനാൽ അവർ റോഡിലൂടെ സഞ്ചരിക്കുന്നു. വഴിയിലൂടെ ചാർളി തന്റെ ചേട്ടനുമായി അടുക്കുന്നു. രയ്മോണ്ടിന്റെ കഴിവുകൾ ഉപയോഗിച്ച് അവർ ഒരു കാസിനോവിൽ ധാരാളം പണം ജയിക്കുന്നു. തന്റെ കൊച്ചു പ്രായത്തിലെ ഓർമകളിലെ "റെയിൻ മാൻ" എന്ന കഥാപാത്രം തന്റെ ചേട്ടൻ ആണെന്ന് ചാർളി മനസ്സിലാക്കുന്നു. ഇത് സിനിമയിലെ ഒരു വഴിത്തിരിവാണ്. ആദ്യം വെറും പണത്തിനു വേണ്ടി മാത്രമാണ് ചേട്ടനെ തേടി ഇറങ്ങിയതെങ്ങിലും അവസാനം ചേട്ടനുമായി ഒരു സ്നേഹ ബന്ധം ചാർളി പ്രകടിപ്പിക്കുന്നു.
അഭിനേതാക്കൾ
വർഗ്ഗം:അമേരിക്കൻ ചലച്ചിത്രങ്ങൾ വർഗ്ഗം:1988-ൽ പുറത്തിറങ്ങിയ ചലച്ചിത്രങ്ങൾ
ഗ്രീൻ റൂം
ഇബ്രാഹിം വേങ്ങരയുടെ ആത്മകഥയാണ് ഗ്രീൻറൂം. 2015 ലെ കേരള സാഹിത്യ അക്കാദമിയുടെ ജീവചരിത്രം/ആത്മകഥ വിഭാഗത്തിലെ പുരസ്കാരം ഈ ഗ്രന്ഥത്തിനു ലഭിച്ചു.
അവലംബം
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ വർഗ്ഗം:ആത്മകഥകൾ
സുമിത്ര മഹാജൻ
2014 മുതൽ 2019 വരെ ലോക്സഭ സ്പീക്കറായിരുന്ന മധ്യപ്രദേശിൽ നിന്നുള്ള മുതിർന്ന ബി.ജെ.പി നേതാവാണ്  സുമിത്ര മഹാജൻ.(ജനനം : 12 ഏപ്രിൽ 1943) 1989 മുതൽ 2019 വരെ ഇൻഡോറിൽ നിന്ന് എട്ട് തവണ ലോക്സഭാംഗമായി തിരഞ്ഞെടുക്കപ്പെട്ടു. 2019-ൽ 75 വയസ് പിന്നിട്ടതോടെ തിരഞ്ഞെടുപ്പ് രാഷ്ട്രീയത്തിൽ നിന്ന് വിരമിച്ചു.
ജീവിതരേഖ
മഹാരാഷ്ട്രയിലെ രത്നഗിരി ജില്ലയിലെ ചിപ്ലനിലെ ഒരു ചിത്പവൻ ബ്രാഹ്മിണ കുടുംബത്തിൽ പുരുഷോത്തം നീലകാന്ത സാത്തേയുടേയും ഉഷയുടേയും മകളായി 1943 ഏപ്രിൽ 12ന് ജനനം. പ്രാഥമിക വിദ്യാഭ്യാസത്തിന് ശേഷം ഇൻഡോർ യൂണിവേഴ്സിറ്റിയിലെ ദേവി അഹല്യ വിശ്വവിദ്യാലയത്തിൽ നിന്നും പി.ജി. ബിരുദം നേടി.
രാഷ്ട്രീയ ജീവിതം
പ്രധാന പദവികളിൽ
അവലംബം
വർഗ്ഗം:1943-ൽ ജനിച്ചവർ വർഗ്ഗം:ഏപ്രിൽ 12-ന് ജനിച്ചവർ വർഗ്ഗം:ഭാരതീയ ജനതാ പാർട്ടി നേതാക്കൾ വർഗ്ഗം:ലോക്‌സഭാ സ്പീക്കർമാർ വർഗ്ഗം:ഒൻപതാം ലോക്‌സഭയിലെ അംഗങ്ങൾ വർഗ്ഗം:പത്താം ലോക്‌സഭയിലെ അംഗങ്ങൾ വർഗ്ഗം:പതിനൊന്നാം ലോക്‌സഭയിലെ അംഗങ്ങൾ വർഗ്ഗം:പന്ത്രണ്ടാം ലോക്‌സഭയിലെ അംഗങ്ങൾ വർഗ്ഗം:പതിമൂന്നാം ലോക്‌സഭയിലെ അംഗങ്ങൾ വർഗ്ഗം:പതിനാലാം ലോക്‌സഭയിലെ അംഗങ്ങൾ വർഗ്ഗം:പതിനഞ്ചാം ലോക്‌സഭയിലെ അംഗങ്ങൾ വർഗ്ഗം:പതിനാറാം ലോക്‌സഭയിലെ അംഗങ്ങൾ വർഗ്ഗം:മധ്യപ്രദേശിൽ നിന്നുള്ള ലോക്‌സഭാംഗങ്ങൾ
മഹ്‌ലോൺ ഡെലോംഗ്
ഒരു അമേരിക്കൻ ന്യൂറോളജിസ്റ്റും മെഡിക്കൽ സ്‌കൂൾ ഓഫ് എമോറി യൂണിവേഴ്‌സിറ്റിയിലെ പ്രൊഫസറുമാണ് '''മഹ്‌ലോൺ ആർ. ഡെലോംഗ്'''. പാർക്കിൻസൺസ് രോഗം, ഡിസ്റ്റോണിയ, ട്രെമർ, മറ്റ് ന്യൂറോളജിക്കൽ ചലന വൈകല്യങ്ങൾ എന്നിവ മനസ്സിലാക്കുന്നതിനും ചികിത്സിക്കുന്നതിനും അദ്ദേഹത്തിന്റെ ഗവേഷണങ്ങൾ മുന്നേറി.
ഡെലോംഗ് സ്റ്റാൻഫോർഡ് യൂണിവേഴ്സിറ്റിയിൽ (എബി 1962), ഹാർവാർഡ് മെഡിക്കൽ സ്കൂളിൽ (എംഡി 1966) പഠിച്ചു, ബോസ്റ്റൺ സിറ്റി ഹോസ്പിറ്റലിൽ ഇന്റേൺഷിപ്പും ബാൾട്ടിമോറിലെ ജോൺസ് ഹോപ്കിൻസ് ഹോസ്പിറ്റലിൽ റെസിഡൻസി പരിശീലനവും പൂർത്തിയാക്കി, തുടർന്ന് ജോൺസ് ഹോപ്കിൻസ് സർവകലാശാലയിലെ ഫാക്കൽറ്റിയിൽ ചേർന്നു. 1990 മുതൽ എമോറി യൂണിവേഴ്സിറ്റിയിലെ ഫാക്കൽറ്റി അംഗമായിരുന്നു. 1993 മുതൽ വില്യം പാറ്റേഴ്സൺ ടിമ്മി ന്യൂറോളജി പ്രൊഫസറാണ്. ഡാന അലയൻസ് ഫോർ ബ്രെയിൻ ഓർഗനൈസേഷനിൽ അംഗമാണ്.
1968 ൽ, മേരിലാൻഡിലെ ബെഥെസ്ഡയിലെ നാഷണൽ ഇൻസ്റ്റിറ്റ്യൂട്ട് ഓഫ് ഹെൽത്തിൽ എഡ്വേർഡ് ഇവാർട്ട്സിന്റെ ലബോറട്ടറിയിൽ അഞ്ച് വർഷത്തെ ഗവേഷണ പരിശീലനം ഡെലോംഗ് ആരംഭിച്ചു. 1971-ൽ, അദ്ദേഹവും റസ്സൽ ടി. റിച്ചാർഡ്സണും കുരങ്ങുകളുമായി പരീക്ഷണങ്ങൾ നടത്തി, ന്യൂറോണുകളുടെ (ന്യൂക്ലിയസ് ബസാലിസ്) ആദ്യ ഗ്രൂപ്പുകളെ കണ്ടെത്തി അവ രോഗകാരി കണ്ടീഷൻ ചെയ്ത പഠനത്തിൽ ഉൾപ്പെടുന്നു, കൂടാതെ ന്യൂറോ ട്രാൻസ്മിറ്റർ അസറ്റൈൽകോളിൻ വഹിച്ച പങ്ക് അവർ വെളിപ്പെടുത്തി.
ഈ ജോലിയുടെയും മറ്റുള്ളവരുടെയും പ്രവർത്തനത്തെ അടിസ്ഥാനമാക്കി, ഡെലോംഗും കൂട്ടരും ബേസൽ ഗാംഗ്ലിയയെ സെറിബ്രൽ കോർട്ടെക്സും തലാമസുമായി ബന്ധിപ്പിക്കുന്ന പ്രത്യേക സർക്യൂട്ടുകളുടെ ഒരു പരമ്പര തിരിച്ചറിഞ്ഞു. ഈ സർക്യൂട്ടുകൾ വികാരങ്ങൾ, ചിന്തകൾ, ചലനം എന്നിവയുടെ സമാന്തര പ്രോസസ്സിംഗ് അനുവദിക്കുന്നു.
താമസിയാതെ, ന്യൂറോ സർജൻ അലിം-ലൂയിസ് ബെനാബിഡ് സബ്താലാമിക് ന്യൂക്ലിയസിലേക്ക് ഒരു വയർ സ്ഥാപിച്ച് ഒരു ബാറ്ററിയുമായി ബന്ധിപ്പിച്ച് വയറിന്റെ അഗ്രത്തിലേക്ക് ക്രമീകരിക്കാവുന്ന ഉയർന്ന ആവൃത്തിയിലുള്ള ഉത്തേജനം നൽകിക്കൊണ്ട് ഇതേ പുരോഗതി കൈവരിക്കാമെന്ന് കണ്ടെത്തി deep brain stimulation എന്ന സാങ്കേതികത ഉത്തേജനം. ഫാർമക്കോളജിക് ചികിത്സയോട് വേണ്ടത്ര പ്രതികരിക്കാത്ത പാർക്കിൻസൺസ് രോഗമുള്ള രോഗികളിൽ രോഗലക്ഷണങ്ങളും ജീവിത നിലവാരവും മെച്ചപ്പെടുത്തുന്നതിന് ഇന്ന് ഈ സാങ്കേതികവിദ്യ ഉപയോഗിക്കുന്നു. സബ്താലാമിക് ന്യൂക്ലിയസിന്റെ അബ്ളേഷൻ അല്ലെങ്കിൽ ആഴത്തിലുള്ള മസ്തിഷ്ക ഉത്തേജനം പാർക്കിൻസൺസ് രോഗമുള്ള നിരവധി ആളുകളുടെ ജീവിതത്തെ മാറ്റിമറിച്ചു.
ബാസൽ ഗാംഗ്ലിയയെ തലച്ചോറിന്റെ മറ്റ് ഭാഗങ്ങളുമായി ബന്ധിപ്പിക്കുന്ന സർക്യൂട്ടുകൾ മനസിലാക്കുന്നതിലും പാർക്കിൻസൺസ് രോഗം ബാധിച്ച നിരവധി ആളുകളുടെ ദുരിതങ്ങൾ ലഘൂകരിക്കുന്ന ഒരു സാങ്കേതികവിദ്യ വികസിപ്പിക്കുന്നതിന് ആ അറിവ് പ്രയോഗിക്കുന്നതിലും നടത്തിയ പ്രവർത്തനത്തിന്, 2014 ലെ ലൈഫ് സയൻസിലെ ബ്രേക്ക്‌ത്രൂ സമ്മാനം നൽകി ഡെലോംഗ് ബഹുമതി നേടി..
2014 ലെ ലാസ്കർ-ഡിബാക്കി ക്ലിനിക്കൽ മെഡിക്കൽ റിസർച്ച് അവാർഡിന്റെ രസീത് (ബെനബിഡിനൊപ്പം) ഇതേ നേട്ടങ്ങൾ തിരിച്ചറിഞ്ഞു.